text:
Ayera den oranan di anochi e sistema di radar di Kuerpo Policial Aruba (KPA) a detecta un boto cu lo mester a yega tera den oranan di anochi y baha varios indocumentado na tera. Mesora Wardacosta y KPA cu nan unidatnan a bai den accion. Den e busceda riba tera, personal di KPA a detene tres persona den e area di Santo Largo. Riba lama unidat di Wardacosta a detene e boto cu dos persona na bordo cualnan a baha e indocumentadonan na tera. Na momento cu Wardacosta a duna advertencia pa stop e boto e personanan no a para e boto. Wardacosta mester a los algun tiru di advertencia cual durante di e accion un persona na bordo a ser herida. E persona herida mester a ser traslada pa hospital pa haya tratamento medico. E otro persona riba e boto a ser entrega na KPA huntu cu e tresnan riba tera pa sigui cu e investigacion den e caso aki. E caso aki a cana den un bon colaboracion entre Wardacosta y KPA pa proteha fronteranan di nos isla.
Wardacosta lo keda monitor cu su sistemanan y unidatnan riba lama pa por intercepta botonan cu ke yega tera na un forma ilegal. Wardacosta ta pidi habitantenan pa na momento cu mira algu sospechoso of peligroso riba lama of na costa, pa yama Wardacosta riba e number 913 gratis of whatsapp riba 005999 – 5100913. E number aki ta alcansabel di dia y anochi. Cu cooperaccion di habitantenan alerto nos por mantene e fronteranan y lama safe.


c: text/html

text:
Riba dia internacional di Adulto Mayor, crioyamente bisa dia di nos grandinan, Departamento di Salud Publico, Seccion Cuido di Nos Grandinan kier a trece conscientisacion den nos comunidad ariba e retonan cu adultonan mayor ta confronta. Conforme cifranan di CBS 2020, 17.288 persona di nos poblacion ta 65+ cu ta 16% di nos populacion.
Tema pa 2021 di Nacionnan Uni en conexion cu dia Internacional di Adulto Mayor
Anualmente Nacion Uni tin un tema e aña aki e ta: “Igualdad Digital pa tur edad”. E tema aki ta afirma e necesidad di acceso y participacion significativo den e mundo digital di esnan adulto mayor. Y esaki sigur ta bin bek den e retonan cu nos grandinan ta confronta cune.
Na Aruba e accesibilidad pa cu e mundo digital ta hopi halto, 71% di esnan 65+ tin conexion di Internet di un of otro forma. Esaki sigur ta hopi positivo y necesario mirando cu e mundo di technologia ta avansando hopi lihe. Loke ta trata e conocimento di uzo digital si ta hopi abou entre nos adultonan mayor.
Mientras cu mundo completo ta haciendo esfuersonan pa conecta mas hende cu otro, riesgonan nobo a bira evidente. Un ehempel di esaki ta e delitonan cibernetico y mal informacion ta menasando e derechonan humano, privacidad y seguridad di adultonan mayor.
Importancia di uzo digital durante pandemia di covid-19
Desde aña pasa nos ta experenciando e pandemia di COVID-19. Esaki a trece hopi cambio cune den maneho di cuido di adultonan mayor tur rond mundo; mirando cu esnan clasifica como adulto mayor ta pertenece na un di gruponan mas vulnerabel y cu risico halto pa contrae COVID-19.
Hopi famia no por a bishita of mira nan ser keri y esaki a haci cu esnan den cas di cuido tabata sufri mentalmente y emocionalmente. Akinan ta caminda e importancia digital ta prevalece. E unico manera cu por a mantene contacto cu nan famia tabata atraves di videocall uzando i-pads y telefon cellular (chikito, manera nos grandi nan ta yame) pa comunica cu nan famia y asina tambe pa nan por a wak otro.
E aña aki, Gobierno di Aruba, en conexion cu e fecha internacional di aldulto mayor a declara e luna di oktober como luna pa conscientisacion di adulto mayor. Seccion Cuido di Nos Grandinan ta bay tin un segmento special pa conscientisa nos comunidad ariba e retonan cu adultonan mayor ta confronta. Keda pendiente riba e pagina di Facebook di DVG.
Departamento di Salud Publico, Seccion Cuido di nos Grandinan (Dienst Ouderenzorg) ta duna danki na tur e enfermeranan, famianan, amistadesnan y bisiñanan cu ta aporta na e ayudo y cu ta cuida y proteha nos grandinan. Tambe nos kier a gradici tur Nos Grandinan pa nan aporte y sosten pa nos dushi pida baranca stima, nos Aruba. Ban keda traha uni pa por combati y surpasa e temponan dificil cu e enfoke riba e bienestar di Nos Grandinan. Un caluroso Pabien cu Boso dia ta bay pa tur Nos Grandinan y pa tur e Casnan di Cuido y Centronan di Actividadnan cu ta duna servicio na Nos Grandinan.

robotstxt: allowed

filter: keep


text:
Small claim court: Un prosedura na korte apropiá pa nos konsumidónan
Nos Kódigo Sivil ta kontené leinan ku ta protehá derechinan di Konsumidó. Un ehèmpel ta e derechi riba un bon produkto. Si despues di kompra, e produkto resultá di ta defisiente, e konsumidó por eksihí di e komersiante pa drecha òf remplasá e produkto. Si e komersiante no ta dispuesto pa hasi esaki, e konsumidó por disolvé e akuerdo di kompra i eksihí su sèn bèk. Pues nos Kódigo Sivil tin reglanan spesífiko pa loke ta trata derechinan di un Konsumidó i por lo general no por desviá di e reglanan akí.
Apesar ku lei ta otorgá konsumidónan diferente derechinan, den práktika e derechinan akí ta ser violá riba base regular komo ku ainda na Kòrsou no tin un sistema hurídiko apropiá pa trata mayoria kaso di konsumidó. Proseduranan na Korte por dura largu i por ta kompliká i gastunan mará na un prosedura den Korte ta haltu, sigur kompará ku preis di kompra di un produkto òf servisio.
Ta pa e motibu akí, Fundashon pa Konsumidó pa añanan kaba ta luchando pa adaptá nos leinan pa yega na un prosedura na Korte fásil, aksesibel i pagabel pa konsumidónan por eksihí i haña un desishon di Korte pa imponé pa e komersiante kumpli ku su deber pa ku e konsumidó. Na aña 2015 nos a entregá un vershon di e lei akí na gobièrnu di Kòrsou. Sinembargo, den e añanan ku a pasa no a aktua riba adaptashon di e konsepto di lei ku a keda entregá. No opstante e echo aki, Fundashon pa Konsumidó a sigui traha pa simplifiká e konsepto di lei ainda mas i e resultado ta e konsepto nobo: e “concept-Landsverordening tot aanpassing van het Wetboek van Burgerlijke Rechtsvordering ter zake van rechterlijke bevelen in zaken van beperkt geldelijk belang (small claims court)”. Kopia di e konsepto di lei aki a ser entregá ayera 11 yanüari 2021 na Parlamento di Kòrsou.
E lei akí ta garantisá akseso na Korte, hasiendo uso di un proseso apropiá pa kasonan di konsumidó, na un tarifa muchu mas abou. Segun e proposishon di lei, un konsumidó por entregá un petishon na korte hasiendo uso di e prosedura akí si su kleim no ta surpasá e montante di ANG. 10,000.00. E konsumidó ku entregá su petishon ta paga solamente un montante di ANG. 50.00 ora e entregá e petishon na korte. Sigur pa loke ta trata balornan di produktonan, e suma akí ta kuadra muchu mas ku un kaso típiko na Kòrsou kaminda un komersiante a bende e konsumidó un produkto defisiente. E konsumidó por pidi pa e komersiante pag’é un suma, por ehèmpel si el a disolvé e akuerdo di kompra, pero tambe e por pidi pa remplasá un produkto òf drecha un produkto. Aktualmente, por usa e prosedura eksistente solamente pa eksihí pago di un suma ku no ta surpasá e montante di ANG. 10,000.00. Pues loke por pidi usando e prosedura akual di ‘rechterlijke bevelen tot betaling’ ta sumamente limitá, sigur pa e konsumidó.
Pa hasi e proseso ainda mas fásil pa nos konsumidónan, Fundashon pa Konsumidó lo traha formularionan básiko ku e konsumidó por yena na momentu ku e ke entregá un petishon na korte, hasiendo uso di e prosedura nobo. Asin’ei e konsumidó por entregá su petishon sin sintié obligá pa kontratá un abogado ku ta trese gastunan adishonal. E konsumidó, no opstante, semper por aserká un abogado si e ta haña esaki nesesario.
E konsepto di adaptashon di lei akí a wòrdu presentá na e huesnan ku ta forma parti di nos Korte Komun di Hustisia di Aruba, Kòrsou i Sint Maarten i di Boneiru, Sint Eustatius i Saba, na Orden di Abogado i na Kámara di Komèrsio pa konsulta. A tene kuenta ku komentarionan di Orden di Abogado i a adaptá e konsepto a base di e komentarionan akí. Ademas, e proposishon di lei akí lo no tin konsekuensianan pa ku presupuesto di gobièrnu.
Komo tal, Fundashon pa Konsumidó ta hasi un yamada na gobièrnu di Kòrsou i Parlamento di Kòrsou pa pasa e lei akí mas pronto posibel. Kaminda derechinan di konsumidónan ta ser respetá, henter e ekonomia di e pais ta benefisiá. Un konsekuensia ku probablemente e adaptashon di lei akí lo trese kuné, ta ku kalidat di produkto- i servisionan na Kòrsou lo subi. Esaki sigur ta kumbiní nos tur. Pasó al final di dia: Nos tur ta konsumidó!
Atentamente,
Fundashon pa Konsumidó
Concept LV Small Claims Court
MVT Small Claims Court
Brief Staten Small Claims Court


text:
141Dan Yesus taigi den man di ben e teki leri fu En taki: “Un no abi fu sari so. Un e bribi ini Gado, so un mus bribi ini Mi tu. 2Ini a oso fu Mi P'pa yu abi furu presi fu tan. Efu a no ben de so, dan Mi ben o taigi unu. Mi e go drape fu meki presi klari gi unu. 3Te Mi kba meki presi klari gi unu, dan Mi o drai kon teki unu, fu un kan de pe Mi de. 4Un sabi fa fu kon na a presi pe Mi e go.” 5Dan Tomas taigi En taki: “Masra, un no sabi pe Yu e go. Fa un kan sabi a pasi dan?” 6Yesus piki taki: “Mi na a pasi, na Mi e sori san na tru, èn na Mi e gi libi. Sondro Mi no wan sma kan kon na a P'pa. 7Efu un ben sabi Mi, dan un ben o sabi Mi P'pa tu. Bigin fu now, un sabi En èn un si En.” 8Dan Filipus taigi En taki: “Masra, ala san un wani, na fu Yu sori unu a P'pa.” 9Yesus piki en taki: “Filipus, luku o langa Mi de kba na unu, dan yu no sabi Mi ete? A sma di si Mi, si a P'pa tu. Fa yu kan aksi Mi dan fu Mi sori unu a P'pa? 10Un no e bribi taki Mi de ini a P'pa, èn a P'pa de ini Mi? San Mi e taki, Mi no e taki fu Misrefi. Ma a P'pa di e tan ini Mi, e du En wroko. 11Un kan bribi Mi tak' Mi de ini a P'pa èn a P'pa de ini Mi. Ma efu un no wani bribi san Mi e taki, dan un mus bribi den wroko di Mi ben du. 12Fu tru Mi e taigi un taki: A sma di e bribi ini Mi, sa du den srefi wondru di Mi du, èn a sa du moro bigi wan, bika Mi e go na a P'pa. 13Awinsi san un aksi ini Mi nen, Mi sa du en, fu a Manpikin kan gi a P'pa glori. 14Efu un aksi Mi wan sani ini Mi nen, Mi o du en.”
15“Efu un lobi Mi, un o du san Mi e komanderi un fu du. 16Dan Mi o aksi a P'pa meki A seni wan tra Trowstuman kon gi unu, di sa tan nanga unu fu têgo. 17Dati na a Yeye di e sori san na tru. Den grontapusma no o man kisi En, bika den no e si En, èn den no sabi En. Ma un dati sabi En, bika A de na unu, èn A sa tan ini unu. 18Mi no o libi un na baka leki pikin di no abi m'ma nanga p'pa. Mi o kon baka na unu. 19Wan syatu pisten ete, dan den grontapusma no o si Mi moro. Ma unu o si Mi, bika Mi e libi èn un o libi tu. 20Tapu a dei dati un sa kon sabi taki Mi de ini Mi P'pa, èn taki unu de ini Mi èn Mi de ini unu. 21A sma di du san Mi komanderi en fu du, dati na a sma di lobi Mi. Mi P'pa o lobi a sma di lobi Mi. Mi srefi o lobi en tu èn Mi o meki a kon sabi Mi trutru.” 22Dan Yudas aksi Yesus taki: “Masra, fu sanede Yu o meki unu kon sabi Yu, ma Yu no o meki grontapu sabi?” A man di aksi Yesus a sani disi, no ben de Yudas Iskariot. 23Yesus piki en taki: “Efu wan sma lobi Mi, a sa hori ensrefi na den wortu fu Mi. Dan Mi P'pa sa lobi en, èn Mi nanga Mi P'pa o kon tan nanga en. 24A sma di no lobi Mi, no e hori ensrefi na den wortu fu Mi. Èn den sani san un e yere Mi taki, no e kmoto fu Misrefi, ma den kmoto fu a P'pa di seni Mi kon. 25Mi ferteri un den sani disi now di Mi de dya nanga unu ete. 26Ma a P'pa o seni a Trowstuman kon ini Mi nen. Dati na a Santa Yeye di o leri un ala sani èn di o meki un memre ala den sani di Mi ben taigi unu.
27Freide Mi e libi gi unu. A freide fu Mi, Mi e gi unu. A no a freide di grontapu e gi. Dat' meki un no mus sari èn un no mus frede. 28Un yere di Mi taigi un taki: ‘Mi e gwe, ma Mi o drai kon baka na unu.’ Efu un ben lobi Mi, un ben o breiti taki Mi e go na a P'pa, bika a P'pa bigi moro Mi. 29Mi taigi un a sani disi na fesi, fu un kan bribi te a psa. 30Mi no abi furu ten moro fu taki nanga unu, bika a wan di e basi grontapu e kon. A no abi makti moro Mi, 31ma grontapu mus kon sabi taki Mi lobi a P'pa èn taki Mi e du ala sani leki fa A taigi Mi fu du.” Dan Yesus taki: “Opo, kon un kmoto fu dya.”


text:
Prome buelonan a yega dialuna atardi
ORANJESTAD – Fuera di e pashentnan di dialyse y otro emergencia medico cu a logra trece Aruba den fin di siman, Prome Minister Mike Eman tabata trahando tur dia duro cu instancianan oficial y comercial pa asina por a reestablece e conexion aereo. Logicamente e aspecto aki ta di vital importancia den cualkier esfuerso cu Pais Aruba kier haci den termino di ayudo humano y/of material. Cu esaki cla, e siguiente fase den e asistencia ta pa atende cu e cantidad grandi di peticion di Arubianonan cu ta biba of tabata di bishita na St. Maarten y a keda hopi traumatisa of afecta y kier sali di St. Maarten pa regresa Aruba.
“Nos ta trahando basta dia caba y ayera nos a logra cu algun famia por a sali cu avionnan priva. Awo restableciendo conexion aereo comercial, tur esnan cu ta preocupa y kier pa nan famia bin ta importante pa bisa nan cu mester bay aeropuerto pa haci e diligencia pa sigura luga riba e avion. Premier Eman a haci e anuncio aki en bibo na radio merdia pa asina por a avisa esnan na St. Maarten na tempo. Dialuna atardi a yega e dos prome buelo comercial directamente for di St. Maarten cu Copa Airlines. “Ta importante pa e pasaheronan cu kier bin Aruba, bay aeropuerto y regla un ticket y asina nos por percura pa e Arubianonan por cuminsa regresa,” e mandatario a splica.
Ta bon pa tene na cuenta cu comunicacion na St. Maarten ainda no ta canando bon y, por ehempel, e oficinanan caminda normalmente por a regla pasashi, ainda no ta traha; pues mester bay directamente na aeropuerto di St. Maarten pa por regla un salida pa Aruba. “Nos ta haciendo e mas conoci, pa esnan cu kier bin, por bay aeropuerto y asina cu tin notificacion di otro vuelo comercial, nos lo haci esaki publico,” Premier Eman a splica na radio.
Minister President y Comision di Calamidad ta bay keda monitorea si e prome reestablecimento di conexion aereo comercial ta suficiente. Segun e demanda di pasaheronan, como tambe di urgencia medico eventual, ta evalua e inclusion di vuelonan charter y/of di Defensa Hulandes. Eman: “Un bes cu tin miho clearance di e runway y su operacion, e cantidad di vuelonan comercial lo aumenta pa asina tur hende cu kier regresa Aruba, por regresa Aruba.”


text:
Driemasterstraat – Diahuebs atardi polisnan ta bay altura di Club Euphoria na Madiki. Aki nan e conoci di nan Babalu, tawata tin un cuchiu den su poder y tawata kier a hinka un persona.
Na yegada polisnan mes ora a detene Babalu y kita e cuchiu for di dje.
E persona cu e kier a hinka tawata su propio ruman, cu ta un hart pashent. Ambos lo tawata bou di influencia y e ruman a splica polis cu e tin miedo di Babalu, paso e lo por bay mate of maltrate.
Polis a consehe pa pasa warda mas laat y entrega keho contra Babalu.


text:
“Nos mester por duna nos adultonan mayor tur e hermentnan necesario pa no perde nan autonomia pa motibo di no sa con pa uza technologia digital”
Mundialmente ta celebra prome di October como Dia di Adultonan Mayor. Na Aruba, esaki ta un fecha hopi importante na unda atencion ta wordo poni na e personanan den nos comunidad cu a construi nos pais pa awe nos tur por goza di dje. Siman pasa, Gobierno di Aruba a decreta October completo como luna di Adulto Mayor na Aruba pa asina henter e luna por conscientisa nos pueblo e importancia di nos adultonan mayor den bida di un pais.
Tur aña, Nacionnan Uni ta scoge un tema dia 1 di October y e aña aki ta tema ta ‘Igualdad den Digitalisacion den Edad’. Esaki, Prome Minister Evelyn Wever-Croes a enfatisa, ta importante pasobra awor mas cu nunca digitalisacion ta comunica nos cu henter mundo. Den su discurso na e evento di Adultonan Mayor na Cas di cultura siman pasa diabierna atardi, Prome Minister a enfatisa cu ta danki na e metodo digital, nos por a keda mas conecta cu nos grandinan durante e pandemia aña pasa.
“Nos a wak kico a pasa durante pandemia cu nos no por bishita otro manera nos tabata kier y danki na e metodo digital nos por a keda mas den contacto cu otro. E necesidadnan di cada persona ta diferente y mester tene cuenta cu n’e. Loke pa algun ta facil di compronde den e mundo digital, pa otro por tuma un poco mas tempo, un poco mas pasenshi y dedicacion pa por integra den e mundo di techcnologia. Nos mester por duna specialmente nos adultonan mayor tur e hermentnan necesario pa no perde nan autonomia pa motibo di no sa con pa uza technologia digital. Y p’esey mi kier gradici tur instancia cu ta yuda den crea e brug aki entre tur hende a traves di digitalisacion, entre otro Movimento ta Bida den e proyecto ‘Hunto Grandi, Grandi Hunto’. Danki pa a mira e importancia pa duna e guia y sosten na e adultonan mayor pa asina nan por domina e technologia basico.
Danki na Grupo Nucleo pa e iniciativa grandi aki. Por conta cu e sosten y cooperacion di Gobierno unda cu tin mester awor mas cu nunca”, Prome Minister a duna di conoce.


text:
Origen
Nos tur sa na Aruba kico ta carnaval: e temporada dushi unda cu tur hende ta festeha, bai wak nan parada, canta nan Calypso, canta nan Roadmarch, canta Tumba, wak ellecion i mucho mas. Pero abo sa di unda tur e festehamento aki bin? Kico ta su origen? Kico ta su nificacion? Mi ta contento cu bo ta lesa e articulo aki.
Pa mi por duna un definicion n’ e ‘fiesta di carnaval’ mi mester elabora riba su origen. Carnaval ta e fiesta cu ta wordo celebra den hopi paisnan catholico, e ta un tiki ironia mirando cu e festeho ta algo pagano I toch ta wordo accepta pa misa catholico. E fiesta di carnaval ta conoci pa ta e ultimo ora nan prome cu e temporada di lent cuminsa, pa esnan cu no sa e nificacion di ‘lent’; ta nifica e tempo cu Hesus a keda den desierto pa 40 dia largo, bringando e forsa nan malevalento, pa despues por cuminsa duna les den e principio nan di ‘Dios”. Ta un tempo pa arepenti bo picanan I refleciona riba bo mes. E palabra carnaval mes ta sospecha cu a bin di e palabra: carnem levare, cu ta nifica: hiba carni fey mi, of e luga aki; e tin e number ki pa motibo den ‘lent’ hopi hende tabata rindi di come carni.
Carnaval di Aruba
Carnaval di Aruba a cuminsa na aña 1954 como un serie di festivalnan chikito; e realidad ta cu carnaval a cuminsa mas atras cu esey; entre 1921 cu 1924, cu e venida di refeneria a trece hopi trahadornan di Trinidad I isla nan ariba, I cu a trece e tradicion aki tambe. Na aña 1957 e parada nan a wordo organisa den e parada nan cu bo ta wak awendia.
Origen di ‘Calypso’ di nos carnaval
Pa nos papia di nos musica di carnaval nos mester papia tambe di e ‘epoca di esclavitud’. Hopi di nos ritmonan di Caribe, Sur I Medio America a yega na tin un luga na e paisnan correspondiente( Tumba, Polka, Wals, Calypso, Tango) ta di gradici na esclavitud, aunke esclavitud ta en realidad algo malo, e la trece hopi di e ritmonan aki na nos pais I e resto di paisnan tambe cu ta celebra carnaval den nan manera. Calypso(cu a origina di Trinidad) por ehempel a wordo huza hopi biaha pa communica cu otro; e esclavo nan no tabata permiti pa papia cu otro, unda cu nan tabata huza canto pa por trece nan mensahe na otro. Sigur un 100 aña pasa Calypso a wordo huza pa pasa noticia rond, mirando cu ne letranan di calypso tabata hopi dependibel, I mas cu logico nan tabata papia di problemanan cu tabata pasa rond riba e isla, incluyendo ‘corrupcion politico’. Hopi biaha Calypso ta toca den 2/4 , 4/4 of cut time, pero mi ta kere cu hopi di mi colleganan lo prefera ‘cut time’. Calypso ta bai mas atras cu solamente Trinidad, si boso ta lesando esaki I mescos n’ e momento aki scirbiendo e articulo aki scuchando ‘West African Calypso’ lo mi recomenda e lesado pa scucha esaki riba e plataformanan online. E differencia entre e calypso Africano occidental I esun di Aruba, ta scuchando hopi, mi por scucha con e clave ta sumamente varia, bayendo asina leu di toca un ‘Son clave’ den e calypso, esaki ta algo cu mi a yega di scucha na Aruba, pa esnan cu no ta compronde kico ta un son clave, e ta mas tanto e zonido: ‘tik tik tik tiktik’ den tumba.
Tumba
Nos carnaval ta incorpora, apart di Calypso I Roadmarch, tambe Tumba, aunke mi por bisa ta un lastima tin biaha bo no ta scucha nan den e parada. Mi por bisa si cu un di e nivel nan mas halto di musica den nos carnaval ta wordo demostra den tumba, pakico esaki? Ta pasobra Tumba ta evita e huzo di machine, I ta rekeri e musico ta riba un nivel basta halto pa por toca. Tumba su nivel ta bai man den man cu e nivel di Steel pan I brassband tambe, pero lastimamente ta mirando menos di e grupo nan aki riba caya. E differencia entre Tumba di carnaval cu tumba folklore ta uno hopi intressante. Un gran parti di ‘tumba folklore’ bo ta sinti e accento semper ta cai riba conteo number 1(esaki no ta conta pa tur, pero un gran mayoria si) unda cu tumba di carnaval a desaroya mescos cu esun di corsou, riba ritmonan syncopa(ritmonan cu no ta cai riba e conteo 1) esaki ta duna un otro gevoel na e tumba. Tumba ta un arte hopi scondi, asta p’ e musiconan di Aruba, hopi musiconan no sa con pa scirbi pa trompet I trombone, cu ta rekeri un tiki studio di musica pa por desaroya esaki, pero asina mes cu nan no sa scirbi ‘e, nan sa di trece nan arreglonan di tumba na un manera extraordinario.
Aruba tin hopi rikesa den cultura, I carnaval sigur ta wordo agrega na esaki; e tin su historia. lo mi pidi e lesado lo siguiente: busca mas informacion tocante e origen di nos carnaval, esaki lo duna mas un nificacion na e celebracion maraviyoso aki I lo mustra ‘bo dicon enberdad nos carnaval ta sumamente unico. Lo mi pidi pa cualkier lesado: conserva locual mester wordo conserva den nos carnaval, pasobra hopi di e tradicionnan di carnaval mes ta muriendo, por ehempel: Steel pan.
I na final lo mi pidi cualkier lesado, pa disfruta di e temporada aki te lo maximo.
Mi ta studiando actualmente na Hulanda. Actual mi ta forma parti di Fontys Hogeschool voor de Kunsten, unda cu mi ta studiando Musica Classico (klassiek muziek) specialisando den guitarra, cu un minor den cuarta.
Mi ta tambe awoki associa cu e departamento di [E]ducacion [M]usical unda cu mi ta specialisa pa bira docente di musica. Mi ta trahando actual como docente di guitarra na 040 muziekschool na Meerhoven, Eindhoven.


text:
46 studiante a ricibi nan diploma
MACUARIMA, ARUBA: Diahuebs y diabierna tabata un dia grandi na Scol di Polis E.Y. Watty Vos. Den un ceremonia special y diferente e aña aki pa motibo di reglanan di COVID-19. Recientemente na scol di polis E.J. Watty Vos a tuma lugar un Drive By. 46 studiante a haya nan diploma. For di man Ministro di Husticia Sr. Rocco Tjon y den presencia di Altocomisario suplente Sra. Irma Gordon y hefe di scol di Polis E.Y. Watty Vos Sra. Jeannette Richardson-Baars e hobenan aki a ricibinan diploma.
30 studiante ta termina nan estudio policial y awor tin nan diploma MBO nivel 4 den nan man. Ta trata aki di klas
2017 1:
M. Westerhof, B. Croes, D. Kock, M. Angela, M. Tromp, R. Rosel, K. Janga, J. Boekhoudt, W. Connor, E. Luidens, A. Henriquez, K. Simileer,T. Maduro, V.Nuñez y D. Quant.
Y klas 2017-2:
A.Pirela Soto, J. Kraag, E. Tromp, M. Croes, D. Franken, G. Martinez, D. de Castro, G. Nicolaas, S. Jansen, T. In’t veld, A. Morillo Rojas, N. Sanches Salas, E. Tromp, C. Garcia Melo, D. Alvarez Espinal y H. Nuñez Bahamon.
Cu e trayectoria di estudio tras di lomba. Aruba tin awor 31 agente policial studia y prepara pa mantene e seguridad di nos comunidad.
Na mesun momento klas 2019 tambe a ricibi nan diploma di MBO nivel 3. Cu esaki den man, nan ta na mitar caminda di nan estudio di policial.
E klas ta consisti di 16 studiante: J. Ruiz, M. Violenes, N. Mongen, D. Fernandes Peña, L. Lopez Pineda, C. Rodgers, M. Voz, M. Montero, J. Tromp, P. Maduro, C. de Cuba, A. Villamizar, K. Kock, M. Martillia, R. Ras.
“Esaki ta un momento hopi bunita cu e coleganan ta ricibi nan diploma awe, esaki ta e inicio di nan carera policial pa nan mes y tambe pa nan famia. Inverti den e personal. Na final di dia si bo duna e persona e hermentnan necesario pa nan por eherce nan trabou e output lo ta muchu mas mihor den e caso aki pa combati criminalidad.” tabata palabranan di Ministro di Husticia Rocco Tjon, despues cu a haci entrega di e diploma na e agentenan.
“Nos ta hopi contento un biaha mas pa deliver un otro klas pa traha hunto cu nos den Cuerpo Policial” Sra. Jeannette Richardson-Baars ta comenta despues di un periodo intensivo cu a studiantenan aki a logra. Pa e hobennan cu kier bira polis, nos ta cla pa cuminsa cu klas 2022. 1 di oktober 2021 nos ta bay habri e solicitud. Keda pendiente riba e paginanan oficial di polis.
Sra. Irma Gordon altocomisario suplente di Cuerpo Policial Aruba ta hopi contento y orguyoso di haya sanger nobo cla pa sirbi nan comunidad. Aki par di tempo polis di edad lo baha cu pensioen y nos mester di e hobennan pa remplasa y carga nos organisacion. Un mensahe di Sra. Gordon pa e hobennan cu kier solicita pa bira polis, sigui solicita, prepara bo mes bon pa asina bo por pasa tur e testnan pa bo por drenta nos cuerpo. Pa e studiantenan cu a caba nan estudio policial “mi ta desea boso hopi suerte den boso trabou, sea semper bo mes, duna respet pa bo wordo respeta y keda bo mes, bo lo yega hopi leu.”


text:
Artiest Gentz
Naam van het lied Kruel
Songtekst
M'a yame Puntre dikon t'asina e la bai Pe nam'un bon rason Mi no por kompronde, e M'a pidie Splikami ta kiko a pasa Bisami si ta m'a faya Pero e'n responde [Pre-koro] Mi tin Henny den mi glas Sip riba dje revleha Kon mi por a deskuida M'a hanja e señal, m'a neglishe Mi tin Henny den mi glas Sip riba dje revleha Kon mi por a deskuida M'a hanja e señal, m'a neglishe [Koro] B'a bisami kubo'n konose Anto mira awor bo ta kune B'a kousa mi dolor B'a kousa mi dolor E style ku b'a gañami ta kruel E style ku b'a lagami ta kruel B'a kousa mi dolor B'a kousa mi dolor
Vertaling Nederlands
Mama, ja Puntre dikon t'asina e la bai Pe nam'un bon rason Mi geen por kompronde, e M'a pidie Splikami ta kiko a pasa Bisami si ta m'a faya Pero een reactie [Pre-koro] Mi tin Henny den mi glas Sip riba dje revleha Het is mogelijk om een bureau te maken M'a hanja e señal, m'a neglishe Mi tin Henny den mi glas Sip riba dje revleha Het is mogelijk om een bureau te maken M'a hanja e señal, m'a neglishe [Koro] B'a bisami kubo'n konose Anto mira awor bo ta kune B'a kousa mi dolor B'a kousa mi dolor E stijl ku b'agañami ta kruel E stijl ku b'a lagami ta kruel B'a kousa mi dolor B'a kousa mi dolor


text: Strobe Lighting, Strobe Beacons, Rotating Strobes, Low profile Strobes, Pattern Strobes, Pulse Strobes, Amber Strobes, White Strobes, Strobe colour covers, Portable Strobes, Magnetic Strobes, permanent install strobes, Mining Strobes, industrial Strobes, Commercial Strobes, Red Strobes, Blue Strobes, 12v strobes, 24v strobes, 10-33v strobes, multi-voltage strobes, Flang base strobes, high profile Strobes, Flexi-Strobes, Double Falsh Strobes, Quad Flash Strobes, LOADS OF STROBES AND BEACONS!! (strobe light bars are in a different category).


text:
Diamars madruga a drenta informe di cu habitantenan di un cas a tende boroto pafor di nan cas y ora a sali bay pafo e porta di cas ta cu blokki blokea na Weg Fontein, mesora a dirigi un patruya na e sitio, Na yegada di e patruya a bin compornde cu e ladronnan a blokea e porta cu blokki pa impedi habitantenan sali mientras nan a horta 3 wiel di un auto pafor para. Polis a tuma e keho di ladronicia.
2 thoughts on “Formula nobo pa comete ladronicia, nan ta blokea e porta di bo cas pa bo no sali mientras nan ta horta wielnan di bo auto”
-
Pero esaki ta na Aruba one happy Island aino.. hopi fastioso pa e donjo di e auto cu mester bai busca wielnan pa e por core su auto, anto net awor den Crisis den preta pakiko Dam
-
Fucking desgraciadonan cu a horta e wielnan. Bay traha pa boso cumpra wiel.


text:
Aktualisashon di yüni 2021
HIPOTEK I FIANSA (inkluso fiansa personal i pa kompra di outo)
- Mi tin ku paga mi fiansa/hipotek tòg?
Sí. Bo tin ku sigui hasi bo pagonan di fiansa/hipotek (inkluso e interes) manera palabrá den bo kontrato, te ora bo kaba di pag’é kompletamente. Asta si un kliente habri un kuenta na otro banko, tòg e tin e responsabilidat di kaba di paga su fiansa (i e interes) kompletamente.
- Mi tin ku paga but si mi likidá/sera/kaba di paga mi fiansa promé ku ora?
Segun regla, tur kliente ku kaba di paga nan fiansa promé ku ora tin ku paga but. Sin embargo, en bista di e sirkunstansianan aktual, lo no apliká e but.
- Te ki dia mi tin ku sigui manda mi pagonan di fiansa/hipotek pa Girobank N.V. i ki dia mester kuminsá manda nan pa GI-RO Settlement Holding N.V.?
Dia 30 di aprel 2021, (kasi) tur fiansa/hipotek di Girobank N.V. a keda transferí pa GI-RO Settlement Holding N.V. Un persona ku a hasi un fiansa mester kumpli ku su obligashon di pago manera a palabrá den su kontrato. Por lo pronto, tur pago mester sigui ser hasí na Girobank N.V. manera kustumber, ya ku ta Girobank N.V. ta brinda e servisionan nesesario na nòmber di GI-RO Settlement Holding N.V. Lo informá bo na tempu si bin kualke kambio.
- Mi por haña deskuento riba mi fiansa òf hipotek si mi likidá e debe kompleto?
Nò, pero lo no apliká e but ku ta bini aserka normalmente ora kaba di paga un fiansa promé ku ora.
- Kiko lo sosodé si mi tin pago atrasá riba mi debe i mi tin un saldo positivo riba mi kuenta?
Lo debitá e suma atrasá for di bo saldo anto paga bo e restante.
TARHETA DI KRÉDITO
- Mi por usa mi tarheta(nan) di krédito ainda?
No por usa e tarhetanan di krédito mas. Girobank N.V. a blòkia tur tarheta di krédito.
- Ta e suma mínimo mi mester sigui paga òf mi ta obligá di paga henter e saldo habrí den un biaha?
Tur saldo habri di tarheta di krédito a wòrdu konvertí den un fiansa. Bo mester sigui paga bo fiansa te ora bo kaba kompletamente.
KUENTA KORIENTE/DI SPAR (inkluso SAM i Time Deposit)
- Kuantu di mi sèn lo mi haña bèk?
Girobank N.V. lo hasi un pago di e sèn ku tin riba kuenta te na un máksimo di NAf. 1.200.000. Si tin mas ku esei riba e kuenta, e parti ku ta riba e suma ei lo keda ifris.
- Mi tin ku lanta tur mi sèn mesora?
Bo no tin ku lanta tur bo sèn mesora, pero pronto Girobank N.V. lo stòp di ofresé servisio bankario sí. P’esei, nos ta konsehá bo pa sea transferí òf lanta bo sèn mas pronto posibel.
- Kon mi por lanta e sèn ku tin riba mi kuentanan di banko?
Bo por lanta bo sèn manera kustumber, esta, na e filial di Girobank N.V., na ATM i via online banking. Sin embargo, nos ta konsehá bo pa no lanta suma grandi di kèsh na ATM ni na e filial.
- Kiko ta e suma máksimo ku mi por lanta pa dia na un filial di Girobank N.V.?
Na tur, e máksimo ku un kliente por lanta ta NAf. 1.200.000. Sin embargo, loke por lanta pa dia na e filial i via online banking ta mará na un máksimo. Klientenan tin akseso liber na e montantenan depositá despues di 10 di desèmber 2019.
- Kiko ta e máksimo ku mi por lanta pa dia na un ATM di Girobank N.V.?
Girobank N.V. a sera tur su ATMnan. Bo por lanta bo sèn for di kualke otro ATM sí.
- Mi por lanta sèn for di mi kuenta na un ATM di otro banko?
Sí, por lanta sèn na ATM di otro banko, ku no ta Girobank N.V.
- Kiko ta e máksimo ku mi por lanta pa dia na un ATM di otro banko?
Na ATM, ku kada transakshon, por lanta te NAf. 1.000. Tene kuenta ku pa dia tambe tin máksimo fihá.
- Te ki dia lo mi tin akseso ainda na online banking?
Online banking lo stòp di funshoná den futuro serkano. Sin embargo, lo avisá esei 30 dia promé ku e fecha riba kua e lo sali for di servisio.
- Kiko mi tin ku hasi/trese pa mi sera mi kuenta di banko aktivo?
Pa sera bo kuenta di banko, bo tin ku trese un dokumento di identifikashon bálido.
- Mi tin ku habri un kuenta na un otro banko komersial?
Ya ku pronto Girobank lo stòp di ofresé servisio bankario, si ta na Girobank N.V. so bo tin kuenta di banko, nos ta rekomendá bo habri un kuenta na un otro banko komersial mas lihé posibel.
- Kon lihé mi tin ku habri un kuenta na un otro banko komersial?
Tumando na kuenta ku Girobank N.V. su operashonnan ta yegando na nan fin i por tarda pa bo habri un kuenta na un banko komersial, nos ta rekomendá bo hasi esei mas pronto posibel.
- Ki dokumento ta nesesario pa sera un kuenta inaktivo?
Kliente residente
Kuenta personal:
-ID bálido
Kuenta di negoshi:
Empresa individual
-ID bálido
-Ekstrakto di Kámara di Komèrsio (di no mas ku 3 luna)
NV òf BV; Asosiashon/Korporashon (si no tabatin kambio den e kompania)
-ID bálido di e firmante(nan)
-Ekstrakto di Kámara di Komèrsio (di no mas ku 3 luna)
Kliente Internashonal di Girobank
Kuenta personal:
-Pasport bálido
-Karchi (ku lista di) di signatario
-Formulario di kondishon general
-Joint agreement firmá (si esei ta aplikabel)
-Den kaso di un apoderashon, pasport bálido di signatario outorisá (si esei ta aplikabel)
-Deklarashon di FATCA
-Formulario di IRS
Kuenta di negoshi:
-E dokumentonan nesesario ta varia pa kada kaso spesífiko
SEGURO
- E kobertura di mi seguro ta bálido ainda?
Sí. Girobank N.V. ta funshoná komo intermediario pa diferente kompania di seguro. No ta e mes ta karga e seguro. Pues, e kobertura di bo seguro ta keda bálido. Si tin kualke kambio, lo pone e klientenan na altura na tempu.
- Te ki dia mi seguro lo sigui kubri mi propiedatnan?
Ya ku Girobank N.V. ta funshoná komo intermediario pa e kompanianan di seguro, e pólisa di seguro lo no kaduká.
OTRO
- Kiko ta pasa si mi tin mas ku NAf. 1.200.000,- riba mi kuenta. Mi ta pèrdè akseso na e sèn ei?
Si bo tabatin mas ku NAf. 1.200.000,- riba bo kuenta, lo fris e parti ku ta riba NAf 1.200.000,- te na próksimo aviso.
- Kiko ta pasa ku chèk bankario ku mi tin pendiente pa kobra?
Desde djaluna 1 di mei 2021, Girobank lo no aseptá chek di otro banko komersial mas.
- Kon mi por mira mi saldo di kuenta unabes ku GI-RO Settlement Holding N.V. bira aktivo?
Bo por mira bo saldo di kuenta usando Girobank N.V. su maneranan di kustumber, ya ku ta Girobank N.V. ta brindando servisio bankario pa GI-RO Settlement Holding N.V. Si bin kambio den esaki, lo informa bo na tempu al respekto.
- Kua ta e ATMnan di Girobank N.V. ku ta den operashon ainda?
Girobank N.V. a sera tur su ATMnan.
- Kua ta e filialnan ku ta duna servisio na públiko ainda?
Debí na e situashon aktual di COVID-19, nos filial na Skalo ta será te próksimo aviso. Aktualmente, nos filial na Janwe ta habrí segun orario adaptá, esta di djaluna pa djabièrnè di 8.00 a.m. pa 12.00 p.m. (en bes di 3.00 p.m.).
- Kua ta e datonan di kontakto di GI-RO Settlement Holding N.V.?
Lo duna informashon tokante esaki na su debido tempu.
Si tin mas pregunta, manda un e-mail libremente na [email protected] i/òf [email protected], òf tuma kontakto ku nos helpdesk via telefòn na +599 9 4339130.


text:
E siman aki IMF y S&P ta evalua e situacion financiero y economico di Aruba
ORANJESTAD - E siman aki Fondo Monetario InternacionalIMF y e compania di rating Standard and Poor's S&P ta evaluaAruba su situacion financiero y economico. Minister Maduro ta informa cu e biaha aki debi na e pandemia IMF y S&P no lo ta fisicamenta presente den un 'on-site visit' manera custumber, pero nan lo reuni cu tur instancia y persona relevante pa nan por haci un evaluacion debido di Aruba via reunionnan digital.
IMF
Tabata na aña 2019 cu Aruba a wordo evalua ultimo pa IMF den su 'Article IV mission.' E tempo ey IMF a keda satisfecho di mira e trabounan cu Gabinete Wever-Croes a haci pa por stabilisa e situacion financiero y economico di Aruba y a indica cu Gobierno di Aruba tabata riba e bon caminda. IMF a premiraun crecemento economico pa Aruba y a aplaudi e trabounan cu a wordo haci pa fiha e sectornan prometedor pa diversificaeconomia di Aruba. Tambe nan tabata tin palabra di elogio pa e reforma fiscal cu a inicia y e acuerdo cu a yega na dje cuHulanda den e protocol di november 2018 cu ta basa riba e Memorandum Financiero y Economico presenta pa GabineteWever-Croes. Un resumen di tur e trabounan y resultado di e evaluacion di IMF por ser mira via e programa informativo via e link https://www.facebook.com/MinFec/videos/2596260430671186/.
S&P
Na 2019 tambe S&P a evalua Aruba y Gabinete Wever-Croes a logra hisa e rating di nos Pais di negativo pa stabiel. Sinembargona april 2020, na cuminsamento di e crisis causa pa e pandemiadi COVID19, S&P a revisa e rating di Aruba su sistemaeconomico y financiero di stabiel pa negativo. E bon noticiatabata cu Aruba a keda mantene su investment rating di BBB+. Mester bisa cu dia 17 di maart 2020 caba S&P a pronostica cu den e pandemia aki Aruba lo ta na e prome luga di paisnan cu ta depende di turismo y cu lo keda afecta pa e crisis di COVID19. Nos bisiña Corsou mes ta na e di 11 luga y Hulanda ta na di e 72 luga riba e lista aki, djies pa por haya un idea ki efecto e crisis aki tin pa Aruba.
Impacto COVID19 riba Aruba
E biaha aki e evaluacion financiero y economico di Aruba door di IMF y S&P lo concentra riba e impacto di COVID19 pa nosPais. Aruba su economia a cay cu 32.7% den 2020 debi na e crisis economico causa pa e pandemia y pa aña 2021 ta premiracu economia lo crece cu 5.6% si nos turismo recupera. Gobiernoa yega na un acuerdo cu Hulanda pa haya yudansa den forma di fiansa cu ta condiciona na reformanan manera palabra den e Landspakket. Esaki ta necesario pa asina por mitiga e efecto di e crisis di COVID19 riba economia di Pais Aruba. Den 2021 tambe Gobierno lo sigui brinda sosten pa mantene e sistemasocial y economico a base di FASE, Sosten Financiero paEmpresa Chikito y Mediano, y Subisidio di Salario. Esakinansigur ta yuda pa por stabilisa e situacion financiero y economicona Aruba. Na final di april por spera e resultado di e evaluaciondi IMF y S&P.


text:
Lo bringa pa Sociaal Crisisplan haya un karakter permanente!
Recientemente Parlamento a trata un carta fecha 7 di December 2020, ricibi di Minister Glenbert Croes, caminda e ‘gevoelens’ di Parlamento ta keda pidi pa loke ta trata SociaalCrisisplan (SCP). Un Plan cu a sa di demostra su importanciay necesidad mirando e crisis social cu Gabinete Wever-Croesa hereda di Gabinete Mike Eman I y II.
Pa ta concreto como ehecucion di e social crisisplan na e maneraaki cu aprobacion di Parlamento a por keda extendi y no lo termina mas fin di December 2020. Banda di e aspecto di personal, e re-alocacion di e 10 miyon sigur ta crucial pasobrarealisacion di diferente proyecto importante ta depende di e fondo aki. Aki bou mi lo elabora riba algun.
• Family Justice Center: ta sumamente
importante pa realisae Family Justice Center den 2021, pasobra hopi mucha cu ta victima di violencia lo por wordo atende inmediatamentedoor di e instancia aki unda lo tin asistencia di un ‘forensische en vertrouwensarts’ cu lo trece mas prueba ribamesa pa asina Ministerio Publico por haci nan traboumihor.
• Departamento di Mucha y Hoben: cu e placa aki lo lantaun Departamento di Mucha y Hoben (cu lo cay directamente bou Ministerio di Asunto Social) unda cu diferente leynan, manera esun di MeldpuntKindermishandeling, Kinderopvang (unda tur creches nan lo wordo controla cu nan ta sigur pa nos muchanan) y Ouderschapplan (unda ta percura pa traha plan oramayornan bay divorcia) lo bay cay, lo keda implementa y controla. E Departamento aki lo percura pa e leynan aki, cu lo bin na vigor den 2021, por wordo garantisa. E Inspectoria Social cu ta bay keda introduci tambe ta bay cay bou di e Departamento di Mucha y Hoben y lo tin comotarea principal pa percura pa guia y monitorea tur e leynanaki y e 120 crechenan na Aruba. Introduciendo e Departamento aki Aruba lo cumpli cu conseho di hopiinstancia internacional cu pa basta aña caba ta bin ta indica cu Aruba mester bin cu un instancia gubernamental asina.
SCP ta un plan cu a keda crea cu un karakter temporal peromirando tur e proyectonan aki riba menciona y tur esnan cu a keda implementa y ta den ehecucion caba, mi ta di opinion cu Gobierno mester cuminsa traha pa incorpora SCP den e presupuesto permanente di Pais Aruba. Banda cu e proyectonan di SCP ta necesario y urgente mas y mas a kedademostra cu nan karakter ta uno structural pa enberdad nosduna e atencion real na e problemanan social aki na nos Pais y pone hopi mas atencion na e parti di prevencion cu a largo plazo lo beneficia nos muchanan, famianan y Aruba completo.


text: For di Raquelle su inscripcion na Miss Aruba, por a nota su disciplina pa cu su participacion. Raquelle no ta desconoci riba pasarela di modelahe y por domina esaki facilmente. Actualmente Raquelle ta den preparacion intensivo pa e certamen di Reina Hispanoamericana cu lo tuma lugar na Bolivia den luna di November. Ainda nos por corda Digene Zimmerman cu su look exotico (cabey cortico) cu a conkista e titulo di 1st Runner Up, un certamen importante pa e region di Caribe y Latino-Americano. E preparacion fisico di Raquelle ta den man di Rene Wild, su pasarela y public speaking den man di Endy Croes, mientras cu e parti di etiket, actitud y protocol ta den man di Anoutcka Koolman-Burleson. Raquelle a deposita su confiansa den Endy Croes pa locual ta trata su vestuarionan y su shimis di gala pa e anochi final. No tin duda cu Raquelle lo ta hibando un coleccion espectacular encarga pa Endy. Recientemente Raquelle a realisa su photoshoot oficial pa e certamen di Reina Hispanoamericana caminda cu a try out diferente look. Por a presencia Raquelle den un look cu cabey straight, ‘pageagent curls’ como tambe su ‘wild curls’. E look exotico di Raquelle lo bay capta atencion y ya caba nos por mira su presencia riba rednan social den e mundo di beyesa. Raquelle ta biahando 21 di Oktober y e certamen final lo ta 3 di November. Nos kier a desea Raquelle tur clase di exito.


text:
Den Stadion Frans Figaroa na Noord a tuma lugar diadomingo 8 di april e wega entre Real Koyari cu ta na di tres lugar riba e tabla di posición contra di
Sportboys cu ta den sotano na di ultimo lugar Division 1 grupo A.
E equipo di Sportboys a hunga cu un total di 8 hungador, tempran di cuminsamento di wega pa ser exacto na di 2′ di wega Juan Reategui #17 riba su camiseta
ta score pa Real Koyari bai ariba 1-0.
Na di 4′ di wega Sergio Reategui #10 riba su camiseta ta logra score pa Real Koyari bai ariba 2-0.
Despues ta Jean Marcelo Dirksz cu #22 ta logra amplia e ventaha na 3-0 na di 17′.
Nathan Alton Borke #80 ta logra score na di 41′ pa asina tuma un ventaha di 4-0.
Cu Real Koyari ariba comodamente 4-0 ta finalisa e prome tempo.
Jean Marcelo Dirksz #22 ta bolbe score pa asina pone su equipo Real Koyari ariba 5-0.
Na di 65′ di wega ta e mes un Juan Reategui ta bolbe deposita e bala den net pa asina Real Koyari bai ariba 6-0.
Den un jugada poco bruto net pafo di e área peligroso Real Koyari ta haja un tiro directo y aki nan ta Juan Reategui ta deposita
e bala fuera di alcance di e keeper di Sportboys pa asina manda su equipo ariba cu e score di 7-0.
Na di 75′ di wega refree Ridderstaat ta dicidi di termina e wega y asina Real Koyari ta golea e equipo di Sportboys 7-0.


text:
Geplaatst op 19 January 2017 dor di Ministerio Finansa
WILLEMSTAD- Na Regentesselaan por ripará bon ku e portal online pa hasi deklarashon di impuesto tantu pa negoshi komo partikular ta perkurá pa menos rei. Servisio di Impuesto ta boga pa e aña aki motivá mas tantu hende posibel pa hasi nan deklarashon i paga impuesto online. Esaki ta no únikamente lihé, pero ta tambe fasil i sigur.
Servisio di Impuesto di Kòrsou ta raportá ku den 2016 mas ku 55.000 deklarashon di negoshi i partikular a keda entregá via di e portal. Den desèmber 8.867 deklarashon di negoshi a keda entregá, miéntras ku den mesun luna di e aña anterior a entregá 1.845 deklarashon online.
Prinsipalmente Impuesto di Benta (OB)
Deklarashon di OB ta loke mas a keda entregá: den 2016 esaki tabata 26.110. Pero e portal online ta keda usá tambe hopi pa hasi deklarashon di Impuesto riba Entrada i primanan (17.984 den 2016) i seguro di malesa i invalides (ZV/OV.) Pa seguro di malesa i invalides a drenta 8.470 deklarashon desde ku a introdusí e posibilidat pa deklará esaki na yüli 2016. Den 2016 un total di 1.041 deklarashon di Impuesto riba Ganashi (WB) i 648 verzamelloonstaat a keda entregá.
Ministerio di Finansa aña pasá a tene diferente kampaña den medionan di komunikashon pa informá i motivá pa hasi deklarason atrabes di e portal online. E kampañanan aki a resultá eksitoso. Servisio di Impuesto lo sigui ku tipo di kampañanan aki pa informá i motivá e pagadó di belasting pa deklará i paga su belasting online. Rápido, fasil i sigur.
Gráfiko di e kantidat di deklarashon online hasí dor di negoshinan den 2016.


text:
Akademia di Atenas
E Akademia di Atenas, òf Akademia Platónico, tabata un skol di filosofía fundá pa Platón masomenos aña 388 prome ku Kristu. E nomber di e skol ta deriva di e sitio kaminda e skol a wòrdu fundá. Originalmente e sitio aki tabata yama Hekademia i despues den siglo 6 prome ku Kristu a bira Akademia. Aristóteles, un studiante di Platón, a studia na e skol durante 20 aña, i despues a funda su propio skol, e Lyceo (griego antiguo, Aύkeιov, "Lykeion"). E Akademia a wordu sera na aña 83 prome ku Kristu, ora e romanonan a konkista Atenas i despues di e morto di Philo di Larissa, kende tabata kabes di e skol e tempu ey. Na aña 410 despues di Kristu, e skol a wòrdu funda di nobo dor di Neoplatonistanan, pero na aña 529 e Akademia di Atenas a wòrdu sera pa un di dos i delaster bia dor di Justiniano I.


text:
KRALENDIJK – Flamingo TV, e kompania di ‘Cabel’ i Internèt mas grandi i ku mihó servisio na Boneiru, ta invitá tur kliente pa sintonisá ‘Nos TV’ djaweps dia 21 yanüari, na momentu ku ta bai saka e ganadó di un outo nobo nobo.
E rifa ta tuma lugá dia 21 yanüari pa 8:30 di anochi. Ta trata di e kampaña ku tur aña e kompania ta organisá, sinembargo debí na e situashon di pandemia di vírùs, ta hasié di forma diferente. Pa partisipá, komo kliente bo mester a simplemente paga bo kuenta tur luna na tempu, yena tur informashon riba e lòt ku bo ta risibí i deposit’é den e tómbola grandi ku tabatin den e edifisio di Flamingo TV. E premio grandi di e kampaña di 2020 ta un outo Kia Picanto 2021 kolo blanku ful outomátiko. Di 2 premio ta 1 aña di ‘Cable’ grátis i di 3 premio 1 aña di Internèt grátis. Esaki ta e di 6 outo ku ‘Flamingo TV’ ta regalá na un di su fiel klientenan. Tur kliente ta partisipá ku chèns pa gana e outo. ‘Flamingo TV’ e aña aki ta kumpli 35 aña di eksistensia i ta bai tin kosnan grandi pa tur kliente. Keda pendiente pa e kampaña 2021, ku ta ranka sali pronto. Di e forma aki ta yama danki na e pueblo di Boneiru, ku semper ta konta ku e bon servisio di ‘Flamingo TV’, ya pa 35 aña.


text:
Pronóstiko di tempu pa Kòrsou i bisindario bálido te djasabra mainta 6:00 o.l., 25 di mart 2017.
Pronóstiko
Pronóstiko di tempu pa Kòrsou i bisindario bálido te djasabra mainta 6:00 o.l., 25 di mart 2017.
Kompilá: Djabièrnè 24 di mart 2017, 05:00 o.l. (09:00 UTC)
KODIGO HEL: POSIBILIDAT PA ÁWASERU FUERTE
Tempu: Shelu ta sigui hopi nublá i awa lo kai prinispalmente awe. Tambe tin posibilidat ku bos por zona.
Temperatura máksimo lo alkansá 30ºC i temperatura mínimo 25ºC.
Solo ta sali 06:37 i ta baha 18:47 o.l.
Bientu: For di prinsipalmente direkshon ost i moderá; forsa 3 te 4 (12 te 30 km/ora, 7 te 16 nudo). Den dia, de bes en kuando te posiblemente basta fuerte den ráfaga; forsa 5 (31 te 39 km/ora, 17 te 21 nudo). E fluho lo mengua den e próksimo dianan.
Situashon general: Un disturbio ta sigui riba parti oriental di Karibe i ta sòru pa un shelu ku hopi nubia kontinua den nos área. Awa lo kai, partikularmente den kurso di awe.
Kondishon di laman: Trankil te moderá ku altura di olanan entre 0.5 pa 1.5 meter (2 te 4 pia).
Fenómeno spesial: Ningun
Perspektiva te djadumingu mainta: Shelu lo ta parsialmente i ku un tempu por lo general seku.
Meteorólogo: Coffie
E próksimo boletin di tempu lo wòrdu publiká djabièrnè 11:00 o.l. (15:00 UTC).


text:
Charles (Eddie) Bennett
Mi a traha como Polis na Hulanda. Durante e aña cu mi tawata preparando pa bin bek Aruba mi a logra obtene mi certificado di rij-instructeur. Auto Rijschool Bennett a wordo estableci na 1983 ora cu mi a regresa na Aruba for di Hulanda.
Nos meta ta pa duna bon les, produciendo chauffeurnan cu ta core cu siguridad den trafico.
Auto Rijschool Bennett ta gradici tur e instructornan cu a traha cu nos durante e añanan pa nan bon trabao.
Instructornan di ARB
__________________________
Eddie Bennett
Owner
566-5700
Chiara Cornelio
Office Manager
731-5700
Rafael Wilson
Instructor
699-2153
Merelynn Lemers
Driving Instructor
567-2342
Hariette Themen
Ilidio Dumfries
LOGO 1983
LOGO SINCE 2008
Auto Rijschool Bennett


text:
WILLEMSTAD — Resientemente FEDAKO (Federashon di Ahedres Kòrsou) a tene su kampionato infantil di ahedres 2017 den e kategoria U12. Na e kampionato di ahedres U12 ku a tuma luga e aña aki na Sentro di Bario Janwe, ta tin no menos ku 17 partisipante.
Manera tabata di spera atrobe e faboritonan den e kategoria di U12 lo tabata e dos rivalnan Fréderic Simonis kende tin 9 aña di edat i Aviandrie Kastablank kende tin 10 aña. E dos hungadornan aki ya a demonstra na diferente okashon ku nan ta relativamente fuerte pa nan edat.
Durante nan enkuentro tur dos a desaroya nan piesanan rapido i hasi rokada pa proteha nan rey. Sinembargo Fréderic ta tuma inisiativa i lansa un atake ku ta fòrsa Aviandrie drenta den un posishon di defensa. Despues di poko insistensia, Fréderic ta logra kaba e wega ku un bunita kombinashon ku a kondusi na skakmat.
Fréderic Simonis ta logra kaba e kampionato den forma invikto komo kampion nashonal kategoria U12 ku 5 punto for di 5 wega. Na di dos luga a finalisa Aviandrie Kastablank ku 4 punto i na di tres luga a termina Xavier Werleman ku 4 punto for di 5 wega. Mas a leu FEDAKo a parti premionan di motivashon na entre otro Gilian Justiana i Jorgino Quirindongo.
Por konsidera e kampeonato U12 aki un bon preparashon i motivashon pa Fréderic Simonis kende lo partisipa pronto na Carifta su kampionatonan hubenil di ahedres ku lo tuma luga den siudat di Kingston na Jamaica di 14 pa 17 di aprel proksimo. Fréderic Simonis lo biaha huntu ku 4 otro ahedresista hubenil di Kòrsou ku FEDAKO a selekta i lo kompeti den e kategoria U12. FEDAKO ta spera ku Fréderic logra un bon prestashon durante su prome enkuentro internashonal i ku tur e miembronan di nos selekshon tambe presta bon i saka kara di nos pais.


text:
Kon bo organisashon por partisipá?
Kon pa inskribí bo organisashon pa partisipá na CURA DOET 2021?
Via di e wèpsait aki mes. Djis klek riba e boton aki bou i kuminsá e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, kaba di yena tur kos di bo proyekto i despues hasi bo petishon pa aporte finansiero.
Partisipá na CURA DOET 2021
Partisipá ta fásil! Registrá bo proyekto riba e wèpsait aki. Boluntarionan interesá por inskribí via e wèpsait aki pa duna bo organisashon un man.
Registrá ta fásil! Bai na:
- Krea un profil
- Login (warda bo datonan di log in bon)
- Añadí proyekto
- Aporte finansiero
Kiko bo mester yena?
- E datonan korekto di bo organisashon i e punto di kontakto;
- Un deskripshon komprendibel i entusiasmá di e proyekto;
- E kantidat di boluntario ku bo ta buska;
- Kiko ta pidi komo aporte finansiero i kon bo a hasi e kalkulashon aki
Si bo yena tur kos bon, e boluntario interesá por haña bo proyekto pasó e ta visibel mesora riba e wèpsait. Tambe bo ta haña un notifikashon ku bo petishon pa aporte finansiero a ser risibí i ku nos lo evaluá esaki.
Kiko bo mester tene kuenta kuné pa haña aporte finansiero?
Bishitá e link di aporte finansiero pa bo por haña mas informashon di e kondishonnan.
Importante pa tene na kuenta!
Oranje Fonds i Curaçao Cares no ta para responsabel pa kualke aksidente òf daño durante CURA DOET. Plania bo tarea teniendo seguridat di boluntarionan na kuenta i no tuma niun riesgo. Preferibel laga partinan tékniko di un tarea den man di profeshonal. Sòru tambe pa bo organisashon ta sigurá.
Bo mester di sostén?
Bo mester di yudansa pa pensa un bunita proyekto, bo ke mas publisidat pa bo proyekto, òf bo ke sa kon bo por haña mas boluntario pa yuda bo organisashon? Tuma kontakto ku e tim di CURA DOET na Curaçao Cares i ku gustu nos lo yuda bo kompletá inskripshon di bo organisashon. Mas pronto nos tende di bo, mas mihó nos por yuda bo. Bèl nos na 78881951 òf 7881952.


text:
KRALENDIJK – Inovashonnan den enseñansa di matemátika ta duna komo resultado ku muchanan di skol na Boneiru pr hasi matemátika mas mihó. Muchanan di Boneiru ta stimulá ora nan hasi matemátika hungando.
Tim di ocho skol ta partisipá e wikènt akin a e kues di matemátika 1+1=3 Lito Telekompentensia’. Mas lat e aña ai lo pasa e kues na televishon ya henter pueblo di Boneiru por wak.
Tantu yùfrou Lientje Janga komo yùfrou Marlin Werleman di skol básiko Kristu Bon Wardador na Nikiboko ta sumamente orguyoso di nan alumnonan den klas. Un grupo di kada klas ta partisipá na e kues. Hasi matemátika hungando ta stimulá e muchanan pa hasi nan sòmnan bon, asina yùfrou Lientje ta bisa. “Nan gusta hasi matemátika den forma di wega pasobra asina nan tar eta otro.”
Mas interes
Yùfrou Marlin ta bisa ku e muchanan a prepará nan mes hopi bon. Nan nivel di matemátika ta krese dia pa dia. “Nan tin mas interes. Nan mes ta buska informashon pa bai dilanti. E tin di aber ku e método. E ta hopi mas atraktivo. E plachinan ta na nan nivel I bukinan ta kolorido. Nan nivel di matemátika a subi despues di tempu.” E inovashonnan den enseñansa na skol Kristu Bon Wardador kaminda a kambia e método di matemátika den unu ku ta pas mihó den e mundu sensorial dje mucha. Asina a pone ku e nivel di matemátika dje muchanan a subi.
Bart Landheer di Fundashon Bon Kousa organisadó dje kues ‘1+1=3’ ts bisa ku a dediká hopi atenshon na kontenido dje kues. A konsultá ku skolnan i a adaptrá e preguntanan na e nivel dje muchanan. “Matemátika ta di sumo importansha pa desaroyo di mucha. Landheer ta konfirmá ku hasi matemátika hungando por oumentá interes dje muchanan den matemátika. “Nos a imbentá diferente kos manera filmashonnan i ilustrashon pa hasi e preguntanan mas atraktivo.”
Outor: Belkis Osepa


text:
Cu ley di financiamento di partidonan politico lo por evita corupcion den cualkier gobernacion
Parlamentario Alan Howell durante tratamento di e ley di financiamento di partidonan politico den Parlamento a indica cu e ta un ley cu ta na su luga y cu tin bon intencion su tras.
El a expresa cu pueblo pa hopi tempo caba ta contra di partidonan politico cu ta tuma donacion cu e intencion di purba score politicamente durante campaña. “Ken tin mas t-shirt, ken tin mas banda, ken por duna mas placa pa haya voto, ken por paga recibonan di awa, coriente, etc, etc. Esey ta e cosnan cu tin cu stop”.
Howell ta agrega cu sin animo di ofende hende, keto bay tin hende ta cay den e wega ey cada 4 aña. Partidonan ta bin cu saconan di placa, pasa den barionan y wak cua ta esnan menos afortuna, tira un tiki cen riba nan pa nan cumpra un boter di rum, haya BBQ, etc. Di e forma aki cumpra cierto ciudadanonan den nan momentonan mas dificil cu nan por ta aden pa logra haya nan voto.
Tambe el a bisa cu por mira hopi biaha cu ta purba acumula mas hopi placa posibel durante campaña pa wak ken tin mas hopi bandera, ken tin mas t-shirt. “Den esaki nos por tuma ehempel di nos hermana isla Corsow caminda bandera y t-shirt no ta impacta e ciudadanonan, na Aruba, nos ta net contrario…parada aki , parada aya, nos tur ta participa den dje. Ken tin e parada di mas grandi, ken tin e parada di mas colorido. Tin polisnan ariba bou pa yuda cera caminda, pero ora bo mira kico ta e impacto, loke ta sobresali ta ken tin mas hopi material, cual ta caro”.
Continuando Alan Howell a expresa cu si bay conta tur e palonan di bandera di tur partido, por bisa cu ta miyonnan di placa ta wordo uza den tempo di campaña. Y si agrega tur e t-shirtnan, pechi, pen, armband y otronan, ta papia di masha hopi placa mes.
El a gradici e dos iniciadornan pa e idea y e tempo cu nan a hinca pa traha riba e ley aki, pero lo tabata mas bunita si por a trata un ley caminda cu cuminsando for di eleccion otro aña lo por a bisa cu no ta bay core campaña cu t-shirt, cu bandera of ta busca forma pa cumpra ciudadanonan cu accesorionan. “Esey lo ta algo hopi mas bunita si nos por a logre, mas ainda mirando e crisis cu nos pais ta pasando aden. Lo tabata hopi mas bunita si nos por a sigura pueblo awe cu den e eleccion cu ta bay bin no ta bay core campaña cu t-shirt, pechi, bandera, etc. E placa ey sigur sigur lo por a wordo uza pa yuda ciudadanonan cu ta den preta, yuda ciudadanonan cu tin menos pa come, en bes di tira e placa afo pa tempo di campaña pa impresiona y mustra ken ta mas poderoso, ken tin mas forsa”.
E parlamentario di POR a menciona un parti legal relaciona cu e ley. El a haci e pregunta cu si e miembronan di e comision cu lo bay supervisa e cumplimento, lo por sigui un BOA opleiding. Di e forma aki nan mes lo por traha e porces verbal y facilita e proceso.
Parlamentario Howell a expresa tambe cu den futuro lo ta bon pa agrega na e ley un suma maximo cu e candidato y partido por acepta como sponsership of donacion. Por ehempel un maximo di 1 miyon Florin, cual esey mes ta hopi caba.
Finalisando Alan Howell a expresa cu ta hopi importante pa politiconan mantene nan mes na e reglanan pa asina pueblo tin mas confiansa den e politico cu nan lo kier bay vota pe, tambe nan lo tin mas confiansa den e partido di nan eleccion. Asina tambe lo por tin un eleccion cu menos influencia di placa. “Mi ta para tras di e ley aki pa zorg cu e parti cu hende ta pensa cu ta bay duna placa sea na partido grandi of partido chikito pa nan por haya bek loke nan kier ora e politico/partido sinta den gobierno, termina. Asina aki nos ta bay bringa tambe conhuntamente pa evita corupcion den cualkier gobernacion”.


text:
FECHA DI ELECCION 2021 TA 25 DI JUNI 2021
Diahuebs atardi, Prome Minister Evelyn Wever-Croes a anuncia fecha di eleccion 2021. Hunto cu Gobernador Interinodi Aruba, señora Yvonne Lacle-Dirksz, Prome Minsiter a firma e decreto oficial pa disolve Parlamento y fiha e fecha pa eleccion 2021.
25 di juni 2021 lo ta e fecha pa eleccion 2021. Fecha pa entrega lista di candidato ta 7 di mei 2021. Un periodo di awopa eleccion hopi cortico. Reglanan y e periodo ta wordostipula den nos constitucion ora un gobierno baha prome cu sutempo.


text:
Normal 0 false false false EN-US X-NONE X-NONE /* Style Definitions */ table.MsoNormalTable {mso-style-name:"Table Normal"; mso-tstyle-rowband-size:0; mso-tstyle-colband-size:0; mso-style-noshow:yes; mso-style-priority:99; mso-style-parent:""; mso-padding-alt:0in 5.4pt 0in 5.4pt; mso-para-margin-top:0in; mso-para-margin-right:0in; mso-para-margin-bottom:8.0pt; mso-para-margin-left:0in; line-height:107%; mso-pagination:widow-orphan; font-size:11.0pt; font-family:"Calibri",sans-serif; mso-ascii-font-family:Calibri; mso-ascii-theme-font:minor-latin; mso-hansi-font-family:Calibri; mso-hansi-theme-font:minor-latin;}
E nomber cientifico pa Cangreunan Blauw ta Cardisoma Guanhumi. E ta un cangreu terestre, mayoria biaha color blauw p’esey e nomber aki na Papiamento.
Ta haya nan den cercania di costa, mas tanto unda tin hopi mata di mangel y cu e suelo ta humedo. Directie Natuur en Milieu (DNM) kier trece dilanti con e cangreu blauw ta, unda e ta biba, kico nan ta come, dicon e ta di balor ecologico, e peligronan cu e cangreunan aki ta encontra y pakico mester respeta nan excistencia.
E cangreu blauw tin un casca hancho, rondo y e parti ariba di su casca tin bulto halto. Su wowonan ta peilo ariba di color preto. E tamaño di su tenglanan, pianan parti dilanti, ora e yega madures ta diferente. Un semper ta mas largo y desaroya cu e otro. Mayoria biaha e tenglanan ta dos biaha mas grandi cu su casca. E pianan parti patras ta 4 cada banda y nunca ta mesun largo. Nan colornan por diferencia ora nan ta jong nan ta color maron, y den otro fase ta bira color biña of oranje, y esunnan hembra den temporada di pone webo ta bira geel of te hasta blanco. E hembranan ta carga e webonan bou di nan curpa pa mas o menos 2 siman prome cu e cana bay pa lama pa laba nan cabutiti, na unda e ta laga e webonan bay.
E temporada di pone webo ta entre luna di juli pa december, ora di luna yen durante 2 anochi. P’esey tambe a laga pone borchi di aviso cu e cangreunan ta crusa, pa vehiculonan eherce cautela.
E cangreunan ta biba den cercania di lama, den ecosistema di e matanan di mangel na unda e tera ta humedo. Nan ta coba buraconan den suelo di lodo cual ta bira nan cas. E cangreunan ta come matanan cu a decomoposita den lodo of cu a bira moli, insectonan lastrero, scorpion di mondi, resto di parha y otro bestia morto.
E cangreu ta di balor ecologico halto pa e matanan di mangel y nos costanan. E conservacion di e cangreu blauw ta crucial pa e preservacion di mangelnan. Areanan protehi pa ley, manera Spaans Lagoen na unda cangreunan ta habita, si tin un nivel di proteccion pa ley y ta prohibi pa coy esakinan den e areanan aki.
Cangreunan blauw ta na peliger na diferente momento di nan desaroyo. Un di e menasanan mas grandi ta hende. Den otro cultura nan ta uze pa consumo y tambe pa comercio local, esaki ta peligroso pa salubridad mirando cu no tin control di higiena pa malesanan cu e especie por carga. P’esey mes hende NO mester coy e cangreunan pa consumo. Esaki tampoco ta un practica sostenibel cu ta garantisa nan existencia.
Mester menciona cu door di desaroyo y trahamento di caminda sin tene cuenta cu crusamento di cangreunan, por stroba nan di yega lama. Durante temporada di migra pa pone webo, e automobilistanan ta trapa e cangreunan na cantidad halto. Matando e hembranan cu ta carga cu webo pa bay pone y no ta logra haci esaki. E pikimento di palonan (driftwood) na lama tambe ta stroba crecemento di e cantidad di cangreunan jong cu ta sconde bou esakinan.
DNM ta spera cu publico compronde cu nos mester ta mas responsabel di nos actonan ora ta toca nos naturalesa y respeta existencia di bestianan.


text:
MARYLAND – E cohete (raket) 'Antares' cu mester a transporta toneladas di ekipo pa e laboratorio espacial diamars anochi, a rementa 20 seconde den pleno lansamento. Y cu e explosion aki, un obra fabrica y lidera pa e arubiano Edward Cheung, tambe a bay perdi. Cu esaki, e incidente aki ta yega ‘mas serca di cas’. No ta kita afo cu e explosion di e cohete, tabata induci pa e personal mes. E hecho ta cu un aparato cu nos arubiano a traha, awor a bay perdi. E aparato, diseña pa detecta fuga di cierto gas, tabata parti di e ekipahe pa e nave. Awor tin cu ekipa un otro cohete, cu e replica cu Cheung a traha. E la confirma na NoticiaCla.com cu enberdad tin dos, y cu nan ta prepara pa algo asina.
Cheung, despues di a biaha 3 ora pa e sitio di lansamento, tabata (hunto cu su famia), serca di loke a sosode. “E prome seconde di e lansamento a bay sin ningun incidente”Cheung a conta NoticiaCla.com. “Nos por a mira e motor di e prome fase start, y e cohete a keda lansa ariba, for di e toren di lansamento” Cheung ta sigui conta. Manera ta norma, un cantidad di huma ta sali for di e cohete. “Mi a spera di mira e cohete sali for di e huma ey. Ora cu esey no a sosode 4 seconde den e lansamento, mi a realisa cu algo tabata robes” Cheung a bisa.
Mientras cu otronan a keda sinta, Cheung a lanta para y pone su mannan riba su cabes, den estado di shock. 31 seconde despues di e explosion, e onda di e choque a alcansa e area unda cu Cheung y demas persona tabata. “Mi por a corda cu nos a tende un boom duru. E por tabata un echo di e explosion” Cheung a bisa. Mesora nan a haya instruccion pa bandona e sitio pa medio di busnan special ubica. Mes momento tabatin hopi vehiculo di emergencia cu sirena, moviendo cu velocidad halto pa e sitio.
Ta despues a bira conoci cu e explosion tabata induci pa un personal di seguridad ( Un RSO (Range Safety Officer) di e area. “No compronde mi malo. E ta entrena pa esey. Ora cu e la mira cu e cohete no kier a sigui subi, e la primi e boton di propio destruccion ( pa evita un otro problema mas grandi)” Cheung a bisa. E tabata un anochi traumatico, pero ningun hende a sali herida, cu ta e punto mas principal. “Nos a traha uno di spare, y lo ta preparando esaki pa un proximo lansamento” Cheung a finalisa bisando. Nota. Tur e potretnan ta di Edward Cheung, cu e mes a saca durante e lansamento y tambe di e aparato cu e la diseña.
NEW MEXICO – E actor Mericano Alec Baldwin a kibra su silencio diabierna, un dia despues cu accidentalmente e la tira un director di camarografo mata y herida un director di cine. “No tin palabra pa descrubi mi tristeza”, e actor a bisa riba su cuenta di twitter. “Un señora, un mama, y un colega stima di nos”. E ta referi na Haylyna Hutchins (42) cu a fayece a consecuencia di e incidente. Tabata riba e lugar di filmacion di e pelicula nobo Rust cu Baldwin a tira un arma cu mester tabata uno ‘falso’.
SANTA FE – Conocido productor y actor di cine Mericano Alec Baldwin (63) a tira un camarografo mata y herida un productor di cine cu un arma ‘falso’ diahuebs. E arma ta esunan cu ta wordo usa den pelicula. Pero algo a bay robez y e arma a resulta mortal. Tur esaki a sosode na e sitio di produccion di un pelicula nobo ‘Rust’ na New Mexico. E camarografo tabata hefe di su departamento, Halyna Hutchins, 42 y e productor Joel Souza, 48. Oficialmente no a acusa Baldwin cu e caso aki ainda. E ta bou di investigacion. Baldwin a duna su declaracion si na polis, y tabata hopi conmovi pa loke a sosode. No ta prome biaha cu un arma ‘falso’ pa pelicula ta resulta un arma mortal. Den pasado dos actor a yega di fayece caba ora cu a usa un arma cu tabata ‘falso’, pero a resulta defecto. E armanan aki mester tira blanco, pero aparentemente tabatin municion real den esaki.
CARLTON – Restonan parcial humano haya pa autoridadnan Mericano e siman aki, a keda confirma diahuebs pa e agencia federal policial (FBI) Mericano di ta di e hoben Brian Laundrie, pareha di Gabby Petito cu tabata perdi pa mas di un luna caba. E restonan a wordo haya den un area na Carlton Florida diaranson, banda di loke tabata mustra di ta artefactonan di Laundrie. Un luna prome ora cu a haya e curpa di Petito, Laundrie a bira ‘un persona di interes’ den e caso aki. Awor e mes ta morto. E caso a hala atencion nacional y internacional. E pareha tabata biaha rond di Merca, ora cu diripiente lo a surgi problema entre nan.
AMSTERDAM – E chens ta grandi cu nos ta haya nos confronta cu un variante mas contagiable di Coronavirus. Asina specialistanan ta bisa na Inglatera y Hulanda. E ta un variante cu ta origina na Inglagera y ta 10% mas contagiabel cu esun di Delta. Esey por traduci den mas hospitalisacion na Hulanda. E version nobo a haya e nomber AY.4.2. y tabata motibo caba pa Hulanda cera frontera cu Maruecco.
MADRID – Corte Spaño diaranson a dicta atrobe cu mester extradite e ex spion Venezolano Hugo Carvajal pa Merca. Asina e portal Britanico BBC ta raporta. Atrobe, pasobra den pasado caba a dicta (2019) pa e wordo extradita, pero despues a cambia di pensamento. E ta wordo busca na Merca pa cargo di traficacion di droga y colaboracion cu e grupo terorista Colombiano Farc. Segun e portal, por ta tambe cu Carvajal por tin informacion importante incriminatorio contra presidente Venezolano Nicolas Maduro. Na 2019 Carvajal a kibra relacion cu Maduro y a huy pa Spaña. E veredicto di awe ta sigui e decision di gobierno Spaño pa no otorga sr Carvajal asilo politico.
PARKLAND – E homber Nicolaz Cruz (21) awe mainta a admiti culpabilidad pa a tira 17 persona mata riba tereno di Marjory Stoneman Douglas High School na Parkland, Florida dia 14 di februari 2018. E ta algo inusual cu ta sosode, ora cu un persona admiti culpabildad na inicio di e caso. Esey ta pone e ora cu e caso no tin cu tuma lugar mas y ta djis pasa pa sentencia e persona. Huez Elizabeth Scherer repetidamente a puntra e homber y cada bez e tabata contesta cu e ta admiti. Su admission por resulta den castigo di prison di bida largo. Esaki ta considera e caso di tiroteo masivo mas serio na Merca, mas cu esun di Columbine High School unda cu 15 persona a resulta morto na 1999.


text: KRAKLENDIJK – Un suidadano di bario Antriol a pèrdè un kachó. For di djaweps anochi. Ta trata di un kachó tipo “East finder” loke nos ta bisa aki un “Straat hond”. Nòmber di e kachó ta Cuqui (Kuki), un kachó muhé. Na su rabu e tin un punta blanku i na su patanan di dilanti. E Momentu ku el a bai, e tabatin un banchi kolo maron bisti na garganta. Na e banchi tin nòmber di e kachó i number di telefon di e doño. E kachó ta hopi kerí pa su doño i ta hasi hopi falta. Si un persona sa algu di e kachó por tuma kontakto ku Francis na number di telefon 7871877. Di antemano danki.


text:
Recientemente Rex Photography y Rex Aruba a haya un reconocimento na Frankfurt, Alemania. Esaki ta e premio “International Arch of Europe Award” 2014. Reynaldo Ponson, creador di e concepto aki a duna di conoce, cu e hunto cu casa, Yamilet Gutierrez ta masha orguyoso di por a wordo reconoci cu e premio aki. Esaki tabata un experiencia inolvidable Rex Aruba a haya reconocimento internacional unda diferente compania rond mundo ta wordo selecta como e mihornan den diferente categoria. E Compania di Rex Photography nan a keda sorprendi cu nan a wordo reconoci locual tabata nifica un bon oportunidad pa pone e nomber di Aruba na halto. Akinan na Aruba, nan a busca sponsor y nan a haya sosten di Setar. ATA tambe a colabora cu algun souvenir pa asina por a hiba y entrega na e alto ehecutivonan na Alemania. E reconocimento cu Rex Photography a haya ta basa den e calidad di e producto. E categoria cu nan a wordo reconoci ta esun di “Excelencia y Calidad” den e area di entretenimento Diferente experto a haci un investigacion den cada pais y nan ta duna nan veredicto.Setenta y dos empresario di diferente pais a haya chens di presenta nan compania y eynan tabata e momento cu nan a haya oportunidad pa papia di Aruba. Constantemente Rex Aruba tin cosnan nobo y no ta algo manera un pagina gewoon di entretenimento.rexaruba.com tin un variacion grandi di medio di comunicación den su Pagina. E ceremonia di premiacion a tuma lugar na April ultimo y awor recientemente Rex Aruba a haya e sorpresa cu nan ta riba e front page di e revista “BeattOn” cual ta di Detroit y cu ta haci un compilacion di e companianan cu a haya reconocimento. E cobertura tabata basta amplio y esaki ta loke a keda demostra riba e potretnan adhunto. Hopi pabien cu e bunita reconocimento aki y pa e bon trabao haci pa Aruba.
Machika ta bira Nr 1 riba Latin Airplay Riba Billboard
March 26, 2018 0


text:
Historia
KICO TA FUNDACION PA NOS MUCHANAN?
FPNM a lanta 12 di juni 1991 y tin como guia, Declaracion Universal di Derechonan di Mucha y Tratado di Derecho di Mucha, proclama pa Nacionnan Uni. FPNM ta un organisacion “non -profit”.
Meta
Mehora calidad di cuido, guia y educacion di mucha di 0 – 12 aña door di sostene educadornan y duna informacion tocante educacion na publico en general.
Educadornan
Ta encera mayor, familiar, lidernan di centro di cuido y guia di mucha y otro personanan cu tin di haci cu educacion di mucha.
Vision
FPNM su vision ta cu muchanan di 0 pa 12 aña na Aruba ta haya e educacion cu ta duna nan tur oportunidad y stimulacion pa un desaroyo optimal, di mayor y educadornan cu ta hiba derechonan di mucha den practica di tur dia.
Mision
Pa medio di training y informacion den sentido mas amplio di palabra, FPNM ta capacita mayor y educadornan, pa logra efectua un desaroyo optimal di muchanan di 0 pa 12 aña na Aruba, basa riba derechonan di mucha. FPNM continuamente ta optimalisa su servicio door di mantene su mes na altura di innovacion y trendnan local y internacional riba tereno di educacion. Ademas FPNM ta forma relacionnan strategico cu organisacionnan gubernamental y no gubernamental pa traha hunto na beneficio di e muchanan.
Caracter di trabao di FPNM ta preventivo, esta e atencion y informacion cu ta duna ta pa preveni mas tanto posibel cu problema ta surgi den educacion di e mucha.


text:
(AP) – Rapper, productor di musica y disenador di paña Kanye West a pone su rancho y perfil di su negoshinan den Wyoming na benta.
The West Ranch, anteriormente conoci como Monster Lake Ranch, a drenta mercado riba dialuna pa 11 miyon dollar. E propiedad tin 16 kilometer cuadra di tereno habri, yen di sero y mata.
E propiedad tin riu, un cushina comercial, un cabina, un facilidad pa cabay, coral y un pista di go kart segun e lista di DBW Realty.
E anuncio di benta a bini despues cu West a bende 7 propiedad comercial den Cody pa mas di 3.2 miyon dollar, e Cody Enterprise a reporta.
E rancho, cual tin tereno adicional, cual ta propiedad di gobierno, tabata na benta pa 13,3 miyon dollar prome cu West a cumpra esaki den aña 2019, aunke no ta conoci cuanto el a paga p e propiedad. Wyoming su ley no ta provee informacion publico tocante benta y cantidad di placa paga den compra di propiedad.
West a muda di California na Wyoming den aña 2019, y a cuminsa basa por lo menos algun di su negoshinan di paña den Cody, un ciudad di mas o menos 10,000 hende, na e parti oost di Yellowstone National Park.
E no a keda cla si e propiedad su benta ta nifica cu West ta mudando fuera di Wyoming, of si esaki ta solamente pa reorganisa su mes y su negoshinan basa na Cody. E no tin ningun informacion di contacto ni tampoco publicista cu informacion pa por cantacta West ni pa ricibi comentario.
West, ken tin 44 aña di edad, a haci peticion legal pa cambia su nomber di Kanye, pa e nomber cu tur hende ta yama su persona, “ye”, y tambe a entrega peticion di divorcio di Kim Kardashian West. E pareha tin 4 yiu hunto, North, Saint, Chicago y Psalm West.


text:
Bishita cerca Gobernador pa comparti relato di AVP: “COVID-19 den perspectiva”
Durante un encuentro cu Gobernador interino Yvonne Lacle un delegacion di AVP consistiendo di Lider Partido mr. Mike Eman y parlamentaria drs. Mervin Wyatt-Ras a comparti cu Gobernador interino e relato di AVP: "Covid-19 den Perspectiva".
Awe mainta Lider di Partido AVP, mr. Mike Eman y parlamentario drs. Mervin Wyatt-Ras a presenta e relato “COVID-19 DEN PERSPECTIVA”. Lider di Partido Mike Eman a splica cu e meta di e brainstorming hunto cu expertonan riba COVID-19 y e relato presenta awemainta ta pa contribui na un miho comprondemento di e pandemia y su consecuencianan pa Aruba.
Partido AVP a tene un serie di consulta cu expertonan medico, social y di enseñansa, pa haya tende di nan con nan a atende cu e situacion cu e enfermedad contagioso aki a crea pa nos bida diario, kico ta e daño cu ela causa, dicon cosnan a bay manera nan a bay for di nan perspectiva y kico mester wordo haci pa nos comunidad ta miho prepara pa crisisnan similar den futuro. E brainstorming aki a tuma luga dia 20 di augustus 2020. Basa riba e informacion cu a wordo presenta door di expertonan, a compila e relato “COVID-19 DEN PERSPECTIVA”.


text:
Dòkter di Kas Maduro a huramentá serka Minister Victorina
Dòkter di Kas Maduro a huramentá serka Minister Victorina
Willemstad – Drs. Margaux Maria Donata Maduro resientemente a huramentá komo Dòkter serka Minister di Salubridat, Medio Ambiente i Naturalesa, señor Siegfried Victorina. Señora Erseline Ramazan a keda enkargá ku e parti protokolario. Di e forma aki drs. Margaux Maduro a kumpli ku eksigensianan di nos lei vigente pa e por ehersé su profeshon.
Despues di e akto ofisial Minister Siegfried Victorina a felisitá drs. Margaux Maduro i a dese’é tur klase di éksito den su karera. Drs. Margaux Maduro ta trahando komo Dòkter di Kas sustituto pa diferente konsultorio.


text:
Kontakto
Boneiru
Entrega di un aplikashon (nobo òf ekstenshon) òf buskamentu di pèrmit (si bo no ke risibí esaki via di pòst), por solamente ku sita previo. Pa motibu di e servisio limitá, por sosodé ku mester skùif bo sita . Den e kaso aki IND ta tuma kontakto telefónikamente ku bo.
Pa informashon tokante status di bo petishon òf otro asuntu, nos ta alkansabel via telefòn di djaluna te ku djabièrnè, di 8 or di mainta te 12 or di mèrdia. Bo por alkansá nos tambe via:
Meil: ind@rijksdienstcn.com
Pa entregá dokumentonan ku falta, no mester traha sita adelantá; bo por depositá esakinan den e buzon na nos ofisina.
Bo tin un keho tokante e Servisio di IND?
Bo por ekspresá bo keho riba e siguiente maneranan:
- Telefóniko via +599715-8330
- Verbal via un di nos bentananan
- Por eskrito: via e-mail, ku pòst òf pa medio di entrega di bo keho via un di nos bentananan
Entrega di un keho no tin influensha riba e petishonnan eventual ku bo tin pa trata serka IND. Si ta posibel ta trata keho telefóniko òf verbal mésora informalmente ku un kombersashon ku bo tokante di bo keho.
Keho por eskrito
Si bo entregá un keho por eskrito, e keho mester kumpli ku e siguiente eksigensianan:
- Mester menta nòmber i adrès di esun ku ta entregá e keho
- Mester tin un deskripshon di e kondukta kontra kua e keho ta dirigí
- E keho por eskrito tin un fecha di e dia i firma di esun ku ta entreg’é
Ora di un keho por eskrito den mayoria di kaso ta duna bo e oportunidat pa skucha bo.
IND ta aspirá pa kaba di trata bo keho denter di seis siman. Si esaki no ta alkansabel i bo ta di akuerdo, ta prolongá e término aki ku kuater siman. Bo ta risibí un reakshon por eskrito riba bo keho.
Defensor nashonal di pueblo
Si bo no ta satisfecho ku e (manera di e) tratamentu di bo keho, denter di un aña despues di notifikashon di e karta aki bo por pidi Defensor nashonal di pueblo komo tratadó eksterno di keho pa instituí un investigashon.
E petishon ta kontené:
- bo nòmber i adrès,
- un deskripshon di e komportashon i partisipashon ken a komportá asina i kontra ken e komportashon tabata
- e malkontentu relatá na e komportashon i tambe
- e manera kon a entregá e keho i e resultadonan di e investigashon di bo keho
E adrès di pòst di Defensor nashonal di pueblo ta:
Nationale ombudsman,
Postbus 93122,
2509 AC DEN HAAG


text:
Peticion pa Declaracion pa DIMAS
SVb, dunando servicio na su clientenan, awor a tuma paso pa automatisa e peticion pa ricibi e declaracion pa DIMAS. Pa por ricibi e declaracion aki, simplemente yena e formulario na e pagina aki:
/organisacion/servicionan-svb/peticion-declaracion-dimas/
Despues di a yena y manda e formulario, SVb lo traha riba e declaracion y lo tuma contacto mediante email ora por pasa SVb y busca e declaracion pa DIMAS.
No ta posibel pa ricibi e declaracion aki prome cu SVb a manda email indicando cu por pasa busca e declaracion.


text:
Crisis Team hunto cu e veld di enseñansa, e siman aki ta reunipa tuma desicionnan riba e aña escolar nobo dilanti porta. E veld di enseñansa ta sigui e desaroyonan nobo di Covid-19 y huntocu Crisis Team ta bay plania si scol ta habri e siman proximo y con scolnan lo habri si esaki ta e caso.
Ya prome cu vakantie, Crisis Team y e veld di Enseñansa a trahariba algun plan di contingencia cuanan ta riba mesa pa deliberacion e siman aki. Lo scoge cua ta e miho plan nabienestar di alumnonan y docentenan. Prome Minister Evelyn Wever-Croes ta pidi comunidad pa tene pasenshi mientras cu reunionnan ta andando y desicionnan tin di wordo tuma pronto.
“Nos ta den temponan cu hopi reto, incluyendo enseñansa den e tempo difisil aki. Nos ta keda en espera di desicionnan di e prome plan di contigencia cu lo wordo tuma e siman aki den e reunionnan di Crisis Team y e veld di Enseñasa pa asina informadocentenan, alumnonan, mayornan y comunidad henterdebidamente”, Prome Minsiter a duna di conoce.


text:
AVP semper a lucha pa conserva monumentonan di balor historico
Julianaschool mester wordo considera un monumento
Wendrick Cicilia di AVP hunto cu lider di partido Mike Eman, a efectua un bishita na Monumenten Bureau pa haya informacion riba e dos edificionan di tnto Julianaschool como Beatrixschool, considera como monumentonan.
Na mes momento dos ex director di Beatrixschool, esta Maurits Taytelbaum como Richard Frank tambe a forma parti di e delegacion cu a sinta cu Director di Monumente Bureau Yvanne Webb hunto cu otro oficialnan di e staff di e departamento aki.
“Nos tabatin e grato placer di por a sinta y combersa cu directora y diferente experto di Monumenten Bureau pa nos por wordo informa riba e situacion di e dos scolnan cu tin asina hopi balor grandi pa nos comunidad, cu ta Julianaschool y Beatrixschool.
Den un combersacion hopi ameno y cordial nos a comporta informacion relaciona cu desaroyonan acerca di e dos monumentonan aki caminda algun siman pasa nos a inicia un esfuerso pa pone atencion necesario na e dos scolnan menciona, cu ta scolnan hopi special pa centenares di ciudadanonan cu a atende e scolnan aki mescos cu docente- y directornan.
Cu e bishita aki na Monumenten Bureau, nos a continua cu e esfuerso aki hunto cu dos ex Director di Beatrixschool den persona di sr Frank y sr Taytelbaum kendenan tambe ta dunando nan aporte den e esfuerso pa salvaguardia futuro di e dos monumentonan aki.
Esaki ta un esfuerso colectivo cu ta carga un respaldo di gran parti di comunidad, sigur pa tur esunnan cu tin un gran afinidad cu ambos edificio cu ta edificionan monumental cu tin un balor emocional, un balor historico, un balor cultural pa tur cu tin afinidad cu e dos edificionan aki.
Sin duda cu esaki ta nos responsabilidad pa haci nos esfuerso pa Sali dilanti pa percura pa e edificionan aki wordo reconoci como monumentonan y asina por sigura nan conservacion historico aki y cu e acionnan aki vocifera e preocupacion di hopi den comunidad cu ta mirando con e edificionan aki ta deteriorando.
For di Monumenten Bureau nos a ricibi informacionnan cu ta di un forma of otro ta trece claridad pero na mes momento tambe un tiki trankilidad pa loke ta e status di Reina Beatrixschool cual ta un monumento oficial protehi, cual a bira parti di e maneho di e departamento di monumento pa conserva e tipo di edificionan aki y nos tin cu elogia y felicita Directora Yvonne Webb y su departamento pa e esfuerso grandi y positivo aki pa conserva nos patrimonionan nacional.
Na mes momento nos a wordo informa pa Monumento Bureau cu Julianaschool na e momentonan aki ta cumpli cu tur rekisito huridico pa por wordo cualifica como monumento pero ainda no a tuma e decision aki y tampoco e investigacion necesario no a cuminsa ainda pa por logra conserva e patrimonio nacional aki.
Ta di sumo importancia pa tur esunnan cu ta conserva un amor pa nos patrimonionan nacional pa nos identidad y nos herencia cultural, yuda den e esfuerso pa conserva e monumentonan aki y sin duda partido AVP lo tuma tur procedura y stap necesario pa por salvaguardia esakinan.
Asina mes nos tin un sentimento mixto ya cu e edificion di Julianaschool ainda no a wordo declara un monumento protehi loke ta pone cu e ta core riesgo di por wordo usa pa otro metanan y por wordo cambia den su totalidad di su formato original y asina perde tur su balor monumental.
Di otro banda e situacion aki ta pone cu nos a Sali for di nos bishita na Monumenten Bureau cu ainda mas determinacion pa sigui haci tur esfuerso pa asina logra pa Julianaschool haya su reconocimento como edificio protehi,” Wendrick Cicilia a declara.


text:
22-2018 – KvK a reuni cu Minister di Finansas. Asunto Economico y Cultura
Oranjestad – Camara di Comercio y Industria di Aruba (KvK) a tene un re cu KvK a solicita cu Minister di Finansas, sra. mr. Xiomara J. Ruiz-Maduro riba 9 di mei 2018. Pa KvK e re aki ta uno di sumo importancia pa loke ta comercio en general di Aruba. Pa e motibo aki KvK ta hopi agradecido pa e oportunidad.
E preocupacion tocante Finansas Publico
Gobierno ta trahando duro riba finansas y ta pendiente riba conseho di CaFT. E intencion di e Minister ta pa por reuni mas frecuente cu Hulanda pero e ta un proceso cu ta tuma tempo. KvK a mustra di ta semper dispuesto pa contribui pa yega na solucionnan.
KvK a trece dilanti diferente puntonan cu ta importante pa desaroyo. KvK ta contento cu iniciativanan di Minister manera e-Investment portal, colaboracion cu CBS riba codering ISIC pa identifica sectornan economico, y sugerencia con por elimina e red tape (Douane y notarionan). Ta importante pa trece solucion cu ta contribui na genera placa pa caha di gobierno pa yuda baha e crisis financiero.
Ta importante pa atende cu nos leynan
Tin necesidad pa crea mas cupo pa huristanan encarga cu legislacion. Mester evalua cua leynan tin prioridad pa wordo atendi y adapta. Gobierno ta trahando riba un academia di legislacion y di bestuur. Via di cambionan aki kier facilita colaboracion y datos di Centraal Bureau van Statistiek (CBS). Minister ta buscando apoyo cerca Hulanda pa logra esaki.
IMF ta bay asisti gobierno den restructuracion fiscal. KvK ta bay cuminsa cu un pilot hunto cu Departamento di Impuesto cu ta encera intercambio di informacion automatisa. Di otro banda tambe ta trahando riba e mededingingswet cu ta pa proteha e consumidor contra negoshinan cu kier crea competencia inhusto.
Con gobierno ta maneha gasto di personal?
Manda hende cas y permiti cu nan ta mantene nan salario no por ta e solucion mas adecua ni eficiente. KvK a sugeri cu mester haci un investigacion over kico lo ta e miho forma pa cambia di e situacion actual caminda cu banda di VUT y e overtolligheidspool, e salario di e sirbido publico no ta mara na su nivel di productividad pero na su añanan den servicio. Mester evalua si e nivel di calidad ta acopla cu e beneficio salarial y trece solucionnan practico.
Baha e gastonan no ta facil y sigun e Minister diferente factornan a contribui na e situacion actual cu ta entre otro un refineria cu no a cuminsa opera pero mientrastanto si ta creando gasto y supervision financiero di Hulanda cu criterianan cauteloso. Si sigui den e direccion cu ta bayendo, e situacion lo empeora mas ainda. Hulanda ta desea mira cu e debe baha na 40% den 10 aña pero esaki no ta posibel sin cu gobierno tuma e medidanan necesario. Pero kier logra esaki den un forma responsabel.
Situacion financiero di Aruba tin prioridad
Gobierno ta duna e situacion financiero un prioridad halto y ta purbando na yega na un maneho transparente y prudente. Minister a indica cu nan ta trahando riba un maneho financiero y economico pa asina logra cu Aruba no cay atras tampoco den e ratings internacional di Fitch y Standards & Poors.
KvK ta contento cu a toca diferente topico importante pero como cu tempo no a duna, a palabra cu ta pone mas re pa asina por discuti otro topiconan cu tabata riba agenda cu no a wordo treci dilanti ainda. Den un proximo re lo discuti topiconan manera diversificacion di nos economia, negoshinan inovativo y crea un incubador comercial. KvK ta un organo neutral, imparcial y bon informa. Segun ley ta asigna, KvK ta duna conseho na gobierno y di e forma aki contribui na desaroyo economico y social di Aruba.
Aruba, 25 di mei 2018
Camara di Comercio y Industria (KvK)


text:
Cuba
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Republika di Cuba ta un pais y isla den Laman Karibe. E ta konsisti di e isla di Cuba, e isla di Juventud i varios otro isla chiki. E kapital i suidat mas grandi di Cuba ta Havana. Santiago de Cuba ta e di dos suidat mas grandi na Cuba.
Cuba tin un poblashon di 11 mion hende, e nashon mas poblá den Karibe i tambe e isla mas grandi den laman Karibe. Su kultura i kustumbernan ta wordu forma dor di varios meskla di otro kultura inkluyendo e indjannan Taino i Chiboney; e periodo di kolonialismo spaño, e introdukshon di katibu afrikano i su proksimidat na Estadonan Uni di Merka.
Nomber[editá | editá fuente]
Segun historiadó e nomber Cuba ta bini for di e lenga Taino sinembargo su derivashon eksakto ta deskonosi.[1] E nifikashon eksakto di e nomber no ta cla pero e por wordu tradusi di dos manera, sea "kaminda tin tera fertil na abundansia" (cubao) of "luga grandioso" (coabana).[2][3] Tin ku ta bisa ku Cuba tin e mesun raiz arabe Ka'bah ku kemen tempel. I otro ta kere ku e a wordu nombra na e siudat antiguo di Cuba.
Historia[editá | editá fuente]
Era pre-kolombiano[editá | editá fuente]
Prome ku e yegada di e spañónan e area tabata habitá dor di indjan nativo, konosí komo e Taïno i Chiboney ku nan ansestronan a migra for di Nort- Sentro i Sur-Amerika. E Taïnonan tabata kultivador i e Chiboney tabata kultivá i yag.
Kolonisashon spaño[editá | editá fuente]
Na 12 di Oktober, 1492 Christoffel Columbus a yaga na kaminda awor yama Barancoa i a aklema e teritoria den nomber di Spaña i a nombra e isla: Isla Juan. Na aña 1511 e prome suidad spaño a wordu funda pa Diego Valdes di Cuellar na Barracoa, otro suidad a sigui despues incluyendo Havana, e futuro capital ku a wordu funda na 1515. E spañonan a esklava e aproksimadamente 100,00 habitantenan indigeno ku a resisti konvershon na Kristianismo ponendonan primeramente pa bai busca oro, anto den un siglo malesanan oropeo a kaba ku e habitantenan original.
Cuba a keda un poseshon spaño pa casi 400 aña (1511-1898), ku un ekonomia basa riba agrikultura di plantashon, meinmiento, anto e exportashon di suku, koffie, y tabaku na Oropa anto mas despues Nort Amerika. E trabou tabata hasi dor di esclavonan afrikano trese na e isla ora Inglaterra tabata manda na 1762. E grupo elitario ku tabata manda riba e plantashinan tabata tene e poder sosial i economiko, soporta dor di e spañonan ku a nase na Cuba (Criollos), otro Oropeonan, anto esclavonan ku ta desende di Afrika. E poblashon na 1817 tabata 630,980 hende, di cual 291,021 tabata kolo kla; 115,691 tabata kolo skur liber; anto 224,268 tabata eclavonan.
Guerranan di independensia[editá | editá fuente]
Den e añanan 1820, ora e restu di Spaña su Emperio na Amerika Latino a rebelda anto forma estado independiente, Cuba a keda loyal, maske tabatin un tiki agitashon pa independiensia, lokual ku e monarkia spaño a duna e isla e motto "La Siempre Fidelísima Isla" ("E Isla Semper Fiel"). Esaki tabata pasobra Cuba su habitantenan spaño tabata depende na Spaña pa handel, protekshon di Pirata i proteshon kontra un rebellion di esklavo, anto pasobra nan tabatin mas miedu di e kresementu di poder di Merka ku nan tabata desgusta mandamentu Spaño.
Dies aña di Guera[editá | editá fuente]
Independensia di Spaña tabata e motivo di e rebelion di 1868 ku Carlos Manuel de Céspedes como lider, resultando ku un konflikto basta largu ku a ceda nombra Guera di dies aña. Merka a rechasá pa rekonose e gobernashon kubano nobo, ounke hopi pais Oropeo si a hasi'e.[4] Na 1878, e pacto di Zanjón a caba ku e conflicto ku Spaña ku a kiere di duna mas autonomia na Cuba. Na 1879–1880, Patriotico kubano Calixto Garcia a hasi intento pa kuminsa un otro guera, konosi komo e guera chikitu, pero no a logra haña sufisiente sosten.[5]
Periodo entre e gueranan[editá | editá fuente]
Esclavitud a wordu abolí na 1886, aunke e minoria ku ta desende di Afrika a ceda oppresa sosialmente i ekonomicamente. durante e periodo aki, pobresa pafo di stad provoka pa e revolushon Spaño di 1868 anto su devastashon a kousa hopi emigrashon na Cuba.
Durante e añanan 1890' agitashon pro-independensia a ceda reviva na parti pa rabiamentu di e nobo restikcionan pone na Handel Cubano dor di Spaña anto hostilidat dor di Spaña su administracion oppresiva i incompetente di Cuba. Un par di Spaña su promisianan di e pakto di Zanjón a ceda cumpli.
Guerra di 1895[editá | editá fuente]
Na 1892, un disidente exilá, José Martí, a fundá e Partido Revolutionario di Cuba na New York, ku e meta pa haña independensia kubano. Na yanüari 1895, Martí a biaha bai Montecristi, Santo Domingo pa traha huntu ku Máximo Gómez. Martí a skibi su miranan politiko na e manifesto di Montecristi. Bringamentu kontra e ehersito spaño a kuminsa na Cuba riba 24 di febrüari 1895, pero Martí no tabata por a yega Cuba te ku 11 di April 1895.[23] Martí a wordu matá na 19 di Mei 1895, na e batalla di Dos Rios.[23] Su morto a immortalis'e anto e la bira un di Cuba su heroenan nacional.
E ront di 200,000 spañonan tabata hopi mas ku e grupo chikitu di rebeldenan ku a usa hopi taktika di gueria i sabotage. E Spañonan a cuminsa un campaña di supreshon. General Valeriano Weyler, gobernador militar di Cuba, a cue e luganan di kunuku anto huse como lo ke e tabata yama reconcentrados, diskribi dor di observadonan internashonal komo "siudatnan fortifika". Esakinan ta konsidera hopi biaha como e prototipo pa e kampamentunan di konsentrahson di siglo 20. Entre 200,000 i 400,000 siudadanonan kubano a muri di hamber i di varios malesa di e campamentunan, numbernan verifika pa Krus Kora i e senator merikano Redfield Proctor. Tropanan merikano i oropeo a protesta kontra e conducto Spaño riba e isla.
Guera Merikano[editá | editá fuente]
E barco di bataya Main a yega na Havana riba 25 di yanüari 1898 pa ofrese proktekshon na e 8,000 residente mericano riba e isla, pero e spañonan a mira esaki komo un intimidashon. Riba e anochi di 15 di febrüari 1898, e Main a explota den e haf, matando e 252 hendenan abordo; un otro 8 hende a muri di nan heridanan sobre di siguiente anochinan.


text:
Peticion por escrito cu descripcion di proyecto
Promocion di diferente disciplina di arte
Descripcion
- Organisa, coordina y brinda asistencia na exposicion den diferente tema, tanto artisitico, folklorico como educativo
- Organisa tayer y dunamento di formacion den diferente disciplina di arte
- Asisti y colabora cu otro instancia riba tereno di arte y cultura
- Mantene contacto cu instancia/organisacion internacional similar na cada seccion individual door di extende laso di intercambio cultural.
Unda pa pidi'e? / Mas informacion na
DCA, Departamento di Arte Plastico, Musica, Idioma y Arte Dramatico
Kico mi tin di hiba cu mi?
Cuanto e ta costa?
Ta varia segun proyecto
Cuanto tempo ta dura pa hay'e?
Dependiendo di contenido di proyecto


text:
Den e programa aki nos invitado ta Sr. Hein van Maarschalkerwaart. Un persona ku ta fasina ku e instrument musikal ku e ta toka, ku ta un klarinet. E instrument musikal aki ta hopi konosi aki na Boneiru tambe. Ora nos tende di klarinet nos ta korda riba Jose Regales, Djo klarinet of Djo Mariachi manera nan tabata jamé. Nos a kombersa ku Sr. Maarschalkerwaart tokante su bida pero tambe riba su pashon ku ta muzik.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Hein van Maarschalkerwaart
Den e programa aki nos invitado ta Sr. Hein van Maarschalkerwaart. Un persona ku ta fasina ku e instrument musikal ku e ta toka, ku ta un klarinet. E instrument musikal aki ta hopi konosi aki na Boneiru tambe. Ora nos tende di klarinet nos ta korda riba Jose Regales, Djo klarinet of Djo Mariachi manera nan tabata jamé. Nos a kombersa ku Sr. Maarschalkerwaart tokante su bida pero tambe riba su pashon ku ta muzik.


text:
Un embaraso cu a keda hopi priva cu casi niun hende sabiendo, excepto famia, algun amistad hopi cercano of e hendenan cu a wak cu Gionina Engelhardt tabata na estado. E embaraso a bay basta bon y su bariga no tabata hopi grandi. E baby a nace dia 22 di April durante un parto normal aunke inicialmente Gionina tabata pa haya su yiu via un cesarea. E tata, Jonathan Alexander Kamsteeg, door di henter e crisis di COVID-19 no por tabata presente na e parto, debi cu e no por a biaha y el a keda pega na Corsou. Apesar di e situacion, e por a experiencia e parto via FaceTime danki na e tecnologia.
Nan prome post riba nan red social anunciando yegada di Hayden Cohnnery Alexander, tabata despues di un luna door cu nan kier a mantene e sistema mas ouderwets. Nan ta preparando pa haci un photoshooting familiar unda cu Gionina y Jonathan lo pose hunto cu nan baby y su ruman muher grandi Neyhiah Lykxienne Arends. Gionina tabata riba portada di FOCUS na September 2016, y e tempo ey el a bisa cu su futuro pareha mester ta un persona di un bon curason, humilde, respetuoso, stabiel y mas importante; trata su yiu muher super bon. Recientemente Gionina a comparti un potret riba su Instagram hunto cu su pareha durante parada di carnaval. Nos ta desea e pareha hunto cu nan yiunan hopi bendicion y felicidad.


text:
E sexinista, Dina Alexander, den su seccion pa e luna di juli den Focus Digital Magazine, ta splica cu hopi di nos cu a lanta cu un fundeshi religioso, a ser siña cu sexualidad y spiritualidad ta e forsanan contrario di otro, cu bo no por ta virtuoso si bo tin sex, pasobra sex ta un ‘pica’ of e ta un acto ‘no spiritual’. Prome cu ideologia dogmatico, sexualidad tabata ser respeta pa miles di aña como un expresion sagrado di e forsa di naturalesa di bida y di e misterio di creacion.
Tambe ta hopi cla cu sex por funciona tambe como un catalisado pa cultiva e bienestar spiritual. Pa por tin un bida spiritual ta necesario pa brasa y respeta bo sexualidad mescos cu tur otro parti di bo naturalesa. Aunke a conecta sex cu idea sushi y ‘perverso’, e acto di ‘lovemaking’ por ta algo sagrado y profundo. Con pa deal cu culpabilidad y berguensa sexual? Por lesa mas di e importante topico aki den edicion di FOCUS Digital di juli, cu ta accesibel via Apple Store of Android Google Play Store, cu por download e aplicacion riba un smartphone of tablet.


text:
Spònser MiVaBo in natura
Pasobra nos ta tene kuenta ku otro
Bo tin biennan òf servisionan pa MiVaBo
Bo ke pone bo sala di reunion disponibel pa e konferensha benidero di MiVaBo, bo por yega na loprèk òf rolator, bo ke drùk nos foyeto nobo grátis òf ku un bon deskuento? Òf bo konosé spònser in natura ku por yuda nos hasi nos trabou? Nos ta hopi kontentu ku esei.
Pasobra asin’aki bo ta yuda MiVaBo hasi su trabou, pa asina por forma un maneho di minusválido mas moderno na Boneiru, i hendenan por sa kua fasilidatnan tin ku por yuda nan biba un bida mas normal posibel.
Galeria di honor
Komo kóntraprestashon nos lo ke ofresébo un lugá den nos Galeria di Honor di Spònsernan. Nos lo tuma kontakto ku bo pa deliberá tokante teksto i ilustrashon. Pa sumanan ‘mas grandi’ nos por ofresébo tambe un propaganda riba e página prinsipal di www.mivabo.org i/òf saka un komunikado di prensa tokante bo spònsermentu.


text:
Cambionan ley di AOV/AWW
Entrante prome di januari 2014 e leynan di AOV y AWW a cambia. Akibao un resumen di tur e cambionan aki.
AOV & AWW PREMIE (den porcentahe di brutoloon)
E premie di seguro di viuda/viudo y huerfano AWW ta keda mescos (totaal 1%: parti di doño di trabao ta 0,5% y arti di empleado ta 0,5%).
ENTRADA MAXIMO PA PREMIE DI AOV Y AWW:
Entrante 1 januari 2014 pa AOV/AWW Afl. 85.000,-
AOV EDAD DI PENSIOEN
FLEXPENSIOEN
Pa motibo di aumento di edad di pensioen e edad pa Flexpensioen tambe ta subi anualmente cu 6 luna entrante prome di januari 2015.
AOV PORCENTAHE DI DESCUENTO
AWW EDAD DI PENSIOEN PA VIUDO Y VIUDA
No tin cambio pa:
• Categoria 1: edad te cu 39 aña, Afl. 476,-.
• Categoria 2: edad 40 te cu 48 aña, Afl. 639,-.
Pa mas informacion por tuma contacto mediante nos telefon na 527-2700 of email nos na info@svbaruba.org.